Serangga Masuk Dalam Telinga? Ini Cara Nak Keluarkan Tanpa Buat Telinga Luka

Anda mungkin pernah mendengar cerita mengenai serangga masuk ke telinga?
Confirm
pernahkan walaupun kejadian ini mungkin jarang berlaku.

Dalam kebanyakan kes, serangga akan memasuki telinga anda ketika anda tidur atau ketika anda melakukan aktiviti di luar rumah, seperti ketika berkhemah, berada di hutan,
hiking
dan sebagainya.

Serangga itu mungkin sudahpun mati ketika berada di dalam telinga anda tetapi ada kemungkinan juga ia masih hidup dan cuba menggali lubang di dalam telinga anda.

Ini boleh menjadi suatu perkara yang menyakitkan, menjengkelkan, dan membimbangkan.

Walaupun serangga dalam telinga anda itu mungkin tidak berbahaya, namun komplikasi lebih serius boleh timbul jika makhluk kecil ini tidak dikeluarkan atau dibuang secepat mungkin.

Mempunyai objek asing di dalam telinga turut menyebabkan jangkitan atau masalah lebih kronik, seperti
kehilangan pendengaran
.

Untuk mendapatkan lebih banyak info berkenaan habit sihat, anda boleh klik
di sini
.

Apa simptom yang menunjukkan serangga masuk ke telinga?

Sekiranya serangga itu masih hidup semasa di dalam telinga anda, anda akan rasa dengungan dan
pergerakan serangga.

Bergantung kepada keadaan serangga tersebut di dalam telinga anda sama ada ia mati atau sedang
menggigit, ia masih akan menyebabkan kesakitan
, keradangan, dan kerengsaan dalam telinga.

Selain itu, simptom lain yang biasa terjadi saat serangga masuk ke telinga boleh melibatkan telinga bertukar kemerahan, bengkak mahupun
cecair nanah
 atau darah keluar daripada telinga yang menandakan kecederaan.

Walaupun orang dewasa cukup mudah untuk mengenal pasti jika serangga masuk ke dalam telinga dengan dengungan dan pergerakannya, namun kanak-kanak lebih sukar untuk menentukan punca kesakitan di telinga mereka.

Sekiranya anda melihat anak-anak kecil sering menggosok atau menggaru salah satu telinga mereka, ini mungkin merupakan tanda serangga di dalam saluran telinga.

Serangga harus dikeluarkan dengan cepat kerana ia boleh menyebabkan gejala yang menyakitkan dan mencetuskan ketidakselesaan, lalu menyebabkan kerosakan lebih serius.

Cara membuang serangga masuk ke telinga

#1 Jangan gunakan
cotton bud
 atau alat pencungkil

Bahagian terpenting dalam proses penyingkiran
serangga di telinga anda
 adalah untuk kekal tenang terlebih dahulu.

Penggunaan putik kapas
 atau alat pencungkil bagi mengeluarkan serangga akan mendorong serangga itu masuk lebih jauh ke dalam telinga dan berpotensi merosakkan bahagian pertengahan telinga atau
gegendang telinga.

#2 Letakkan minyak sayuran atau minyak bayi ke dalam saluran telinga

Meletakkan minyak biasanya akan membunuh serangga. Sekiranya anda mengesyaki serangga itu sudah mati, anda mungkin dapat mengeluarkannya daripada telinga menggunakan air suam dan picagari.

Namun, jika anda atau anak anda
mempunyai masalah telinga
, penting untuk segera berjumpa doktor sekiranya anda mengesyaki masih terdapat serangga di dalam telinga. Ini kerana ia boleh menggigit dan merosakkan
gegendang telinga.

#3 Cuba lalukan air ke dalam telinga jika serangga masuk ke telinga

Gunakan picagari dan masukkan air suam untuk membuatkan serangga keluar daripada saluran telinga.

Condongkan kepala anda ke arah bahu dan lakukan perkara ini supaya memudahkan serangga tersebut untuk keluar.

Bilakah saya harus menghubungi doktor?

Sekiranya anda atau anak anda begitu sakit dan tidak dapat menahan lagi
kesakitan yang dialami di bahagian telinga
, sudah tiba masanya untuk anda bertemu doktor dan dapatkan rawatan untuk membuang serangga masuk ke telinga dengan kadar segera.

Para doktor terutamanya pakar telinga, hidung, dan tekak (ENT) atau seseorang yang bekerja di bilik kecemasan akan menggunakan sesuatu yang disebut otoskop untuk mengintip ke dalam telinga dan menentukan kehadiran serangga.

Mereka mungkin menggunakan pinset atau forsep yang diubah untuk menarik serangga dan mengeluarkannya daripada telinga.

Sebagai alternatif, mereka juga mungkin menggunakan penyedut yang lembut atau melalukan saluran telinga dengan air suam dan kateter.

Bagi kanak-kanak, mereka mungkin perlu dibius semasa proses ini berlaku bagi mengurangkan kadar kesakitan.

Sekiranya penggunaan minyak tidak berjaya untuk membunuh serangga itu, doktor biasanya akan menggunakan
lidocaine
atau anestetik untuk membunuh serangga tersebut terlebih dahulu sebelum membuangnya.

Ada kemungkinan doktor anda juga akan memberi ubat antibiotik sekiranya berlaku
kerosakan teruk pada saluran telinga
.

Rumusan

Sekiranya kaedah di atas ini gagal atau anda masih mengalami kesakitan, cecair keluar daripada saluran telinga, atau pendengaran masih terjejas, segera bertemu doktor anda bagi mendapatkan bantuan perubatan.

Selain itu, para ibu bapa harus memberikan perhatian lebih dan peka jika
anak kecil anda mengadu telinga mereka sakit
, kerana dikhuatiri serangga masuk ke rongga telinga.


Bawa Telefon Pintar ke Tandas Boleh Jadi Punca Buasir?

Kami mengesyorkan agar anda menjauhkan
telefon
 pintar anda daripada diri anda apabila menggunakan tandas. Ini kerana, penggunaan telefon pintar yang berpanjangan semasa berada di tempat duduk
tandas
, sebenarnya menyumbang kepada terjadinya buasir. Sebelum kita membincangkannya dengan lebih mendalam, mari kita ketahui dengan lebih lanjut mengenai masalah buasir ini.

Apakah buasir?

Haemorrhoids
 atau buasir ini boleh terjadi dalam dua keadaan, iaitu sama ada buasir dalaman atau buasir luaran. Buasir dalaman terjadi di bahagian dalam saluran
dubur
 manakala buasir luaran pula terjadi di bahagian luar saluran tersebut.

Buasir dalaman berlaku sepanjang lapisan
rektum
 yang melibatkan gejala biasa seperti pendarahan rektum tanpa kesakitan. Buasir luaran, seperti namanya, merujuk kepada penonjolan tisu buasir di luar dubur, yang boleh menyebabkan ketidakselesaan dan pendarahan yang teruk.

Buasir disebabkan oleh anjakan kusyen saluran darah yang mendasari lapisan dinding dubur. Biasanya, kusyen ini menyumbang kepada ketegangan dan membantu mengawal najis semasa membuang air besar. Walau bagaimanapun, beberapa faktor boleh menyebabkan kusyen ini mengalami keradangan dan / atau pembengkakan, yang membawa kepada penonjolannya. Penyebab yang paling biasa dalam keadaan ini adalah penegangan berlebihan sewaktu membuang air besar. Penegangan jangka panjang menyebabkan tisu sokongan kusyen dubur menjadi pecah.

Semasa program
“Don’t Sit on It Lah” Daflon Roundtable Session di Petaling Jaya semalam,
D
ato ‘Dr Meheshinder Singh, Pakar Perunding Pembedahan Am dan Pakar Bedah Kolorektal dari Pantai Medical Centre, Kuala Lumpur, menyatakan pendapatnya mengenai keadaan kesihatan ini bersama-sama
 Dato’ Dr Ho Teik Kok, Pakar Perunding Pembedahan Am yang juga Pakar Bedah Vaskular/ Endovaskular di
KPJ Damansara Specialist Hospital
; Datin Mariani Ahmad Nizaruddin, Naib Presiden Persatuan
Farmasi
 Malaysia dan Yvonne Lee Shu Yee yang merupakan bekas penderita buasir.

Beliau juga menambah bahawa terdapat pelbagai faktor lain yang turut merisikokan seseorang individu untuk mendapat masalah buasir. Antara punca-punca tersebut adalah, penuaan,
kehamilan
, masalah sembelit, mengangkat benda-benda berat dan meneran secara berlebihan semasa membuang air besar.

Penggunaan telefon bimbit dalam tempoh yang berpanjangan ketika berada di tempat duduk tandas

“
T
oilet newspaper syndrom”
 adalah satu keadaan di mana seseorang duduk terlalu lama di mangkuk
tandas
 kerana ditemani bahan bacaan seperti surat khabar. Mungkin pada zaman sekarang, orang ramai tidak lagi membawa masuk surat khabar bersama-sama mereka ke tandas. Walau bagaimanapun, tabiat ini masih berlaku memandangkan surat khabar telah digantikan dengan sesuatu yang lebih bersifat interaktif dan mengasyikkan iaitu gajet seperti telefon pintar. Bahkan terdapat individu yang masih sempat bermain
game
 di telefon pintar ketika membuang air besar. Tabiat seperti inilah yang turut menyebabkan seseorang individu itu mendapat masalah buasir.

Dr Meheshinder mencadangkan agar setiap individu tidak membawa bersama bahan bacaan atau gajet seperti telefon bimbit ketika membuang air besar di tandas agar boleh memendekkan tempoh anda duduk di mangkuk tandas tanpa keperluan.

Seteruk manakah buasir boleh berlaku?

Mengulas mengenai rawatan penyakit ini, beliau berkata bahawa kebanyakan rakyat Malaysia masih berasa malu dan segan untuk berjumpa doktor bagi menyatakan masalah yang mereka hadapi apatah lagi jika ia berkaitan dengan masalah yang melibatkan bahagian sulit pada tubuh. Komplikasi termasuklah penyumbatan pada saluran
haemorrhoids
 (trombosis) yang membawa kepada kesakitan yang teruk; pendarahan kronik dan fisur dubur kronik. Tambahan pula, tag kulit yang berkaitan dengan buasir luaran mungkin sukar untuk dibersihkan, mengakibatkan sentuhan berpanjangan najis dengan kulit perianal yang boleh menyebabkan kerengsaan dan meningkatkan risiko jangkitan perianal.

“Kesakitan yang dialami seperti rasa pedih dan pendarahan yang berlaku menjadi faktor pencetus untuk seseorang individu mula berjumpa doktor dan mendapatkan rawatan,” kata Dr Meheshinder.
Beliau turut menyarankan setiap individu yang berumur 45 tahun dan ke atas agar mendapatkan pemeriksaan proktoskopi untuk melihat rongga dubur, rektum atau kolon sigmoid. Proktoskopi adalah tiub logam yang pendek, lurus dan berongga, dan biasanya mempunyai mentol kecil yang dipasang pada hujungnya untuk membantu melihat saluran dubur.
Selain daripada pemeriksaan proktoskopi, doktor juga akan melihat kepada sejarah perubatan seseorang individu, melakukan pemeriksaan fizikal dan melakukan ujian tambahan seperti ujian sampel najis atau kolonoskopi.

Mencegah lebih baik daripada mengubati

Sementara itu, Datin Mariani menambah bahawa
diet
 yang kurang atau tidak sihat turut menyumbang kepada kewujudan masalah ini terhadap seseorang. Beliau menyarankan kepada setiap individu agar memperbanyakkan pengambilan makanan yang tinggi dengan kandungan serat seperti buah betik dan buah
pisang
 seiring dengan pengambilan air yang banyak untuk mengelakkan masalah sembelit. Sembelit diketahui menjadi antara punca terjadinya masalah buasir.
Datin Mariani turut menyatakan bahawa rakyat Malaysia mempunyai tabiat mencari ubat sapuan atau topikal di farmasi komuniti untuk melegakan setiap kesakitan yang dialami berbanding daripada berjumpa dengan doktor untuk membincangkan masalah yang dialami. Hal-hal inilah yang menjadikan sebahagian besar rakyat Malaysia kekal mengalami buasir tanpa mendapatkan rawatan yang bersesuaian dengan keperluan diri individu.

Seperti kebanyakan keadaan kesihatan yang lain, buasir boleh diuruskan dengan perubahan gaya hidup dan penggunaan prosedur dan ubat tertentu.
Daflon 500mg
 turut berkesan dalam memberikan kelegaan terhadap masalah buasir yang terjadi. Ia bertindak dalam mengurangkan keradangan atau iritasi selain memberikan perlindungan terhadap saluran darah dalam bahagian rektum. Selain itu, partikel yang terkandung bahan aktif
Daflon 500mg
melalui proses khusus yang dipanggil sebagai
“micronization”
 yang memberikan kelebihan penyerapan ubat yang lebih pantas di dalam usus yang akhirnya memberikan kelegaan simptom penyakit ini dengan cepat.


Manfaat Urutan Batin Untuk Orang Lelaki? Bukan Sekadar Bagus Untuk Seks!

Setiap lelaki pastinya mahukan aspek seksual mereka berada pada tahap yang kuat dan sihat bukan? Disebabkan itu, ramai dalam kalangan kaum Adam yang memilih untuk melakukan urutan batin lelaki!

Buat anda yang menyangka bahawa
 urutan ini hanya tertumpu kepada zakar dan testis sahaja
, anda silap kerana ia juga turut melibatkan prostat lelaki.

Persoalannya, apakah kepentingan urutan batin lelaki yang melibatkan prostat? Jom ikuti artikel ini dengan lebih mendalam lagi!

Untuk mendapatkan lebih banyak info tentang Kesihatan Lelaki sila dapatkannya
di sini.

Urutan batin lelaki khas untuk prostat?

Sebelum pergi dengan lebih lanjut, wajarlah untuk kita semua memahami tentang prostat terlebih dahulu.

Untuk pengetahuan anda, prostat adalah sejenis kelenjar yang wujud di dalam sistem reproduktif lelaki.

Salah satu daripada fungsi utamanya adalah menghasilkan cecair prostat yang akan bercampur dengan pelbagai lagi cecair lain dan
sperma untuk mengeluarkan air mani
.

Bagi memaksimumkan pengeluaran cecair ini, urutan batin lelaki wajar untuk dilakukan oleh kaum Adam.

Urutan khas untuk prostat ini lebih dikenali sebagai
prostate milking.
Kenapa?

Ini kerana ia adalah perbuatan yang boleh dilakukan oleh diri sendiri atau dengan bantuan orang lain (pakar) dalam usaha menghasilkan
cecair berwarna putih dan likat seakan susu
.

Dikatakan bahawa urutan ini akan membawa pelbagai manfaat terutamanya dari aspek seksual. Benarkah?

Siapa yang perlu melakukannya?

Persoalan seterusnya adalah siapa yang perlu melakukan urutan batin lelaki ini?

Sudah terang lagi bersuluh, jawapannya tentu sekali adalah golongan kaum Adam yang secara semula jadi lahir dengan prostat.

Ini bermakna ia sudah tidak perlu dilakukan oleh golongan kaum Hawa yang tidak lahir dengan kelenjar ini.

Namun ada alternatif urutan batin wanita yang boleh dilakukan untuk tujuan lebih kurang sama iaitu yoni.

Dalam pada itu, persoalan siapa yang perlu melakukannya adalah sangat berkait rapat dengan kondisi kesihatan individu yang akan dibincangkan di bawah nanti.

Apa manfaat jika melakukannya?

Antara perkara paling penting yang kalian perlu tahu adalah prostat merupakan salah satu daripada
 zon erotik lelaki yang sangat sensitif
 sekiranya dirangsang secara seksual.

Ketika urutan ini berlangsung, lelaki semestinya akan berasa sedikit sakit namun nikmat dalam masa yang sama.

Disebabkan sifatnya yang memainkan peranan penting dalam penghasilan air mani, rangsangan urutan batin lelaki ini boleh membantu individu mencapai
 orgasma yang lebih hebat
 semasa ejakulasi.

Dalam pada itu, kalian juga perlu tahu bahawa urutan ini mempunyai beberapa manfaat kesihatan yang lain termasuklah:

Membantu merawat
masalah mati pucuk

Membantu merawat masalah prostatitis

Membantu menyelesaikan
masalah ejakulasi pramatang

Membantu melegakan
rasa sakit ketika air mani terpancut

Membantu melancarkan
saluran air kencing

Membantu meredakan simptom prostatic hyperplasia (BPH)

Kajian preliminari pada tahun 2009 mengesahkan bahawa kesemua masalah di atas mungkin boleh diselesaikan dengan urutan ini jika ia dilakukan dengan cara yang betul.

Bagaimana cara betul urutan batin lelaki ini?

Kemudian, kita beralih pula kepada cara yang betul untuk melakukan prosedur
prostate milking
 ini.

Untuk pengetahuan anda, urutan prostat ini boleh dilakukan dengan 2 kaedah utama: secara sendiri atau bersama orang lain (pakar).

Pertama sekali, individu perlu memakai sarung tangan yang telah dilincirkan dengan
minyak pelincir (digunakan semasa seks)
 agar kemasukan jari lebih licin, lancar dan bersih.

Kemudian, anda perlu memasukkan jari telunjuk ke dalam lubang dubur dan secara perlahan gerakkan ia ke dinding hadapan rektum.

Bagi kebanyakan lelaki, proses pencarian prostat ini memerlukan kemasukan jari sehingga setengah dari keseluruhan jari sahaja.

Harus diingatkan bahawa sentuhan terhadap kelenjar ini akan mengakibatkan rasa tidak selesa, sakit namun nikmat dalam masa yang sama.

Selepas menjumpainya, mulakan mengurut prostat dalam pergerakan secara perlahan dan lembut.

Bagi sesetengah lelaki, kenikmatan yang dirasai mungkin akan meningkatkan nafsu syahwat dan menyebabkan mereka melancap atau mengajak pasangan melakukan seks semasa urutan ini berlangsung.

Lakukan proses ini sehinggalah anda berasa klimaks dan mengeluarkan cecair putih dan likat seakan susu.

Akhir kata, ia adalah satu urutan batin lelaki yang boleh mendatangkan pelbagai manfaat jika dilakukan dengan cara yang betul.

Ingin cuba? Pastikan kalian berkonsultasi dengan doktor terlebih dahulu okay!


Ku Sangka Pekak, Rupanya Telinga Telah Tersumbat! Apa Perlu Buat Jika Alami?

Pernahkah kalian mengalami kondisi di mana termasuk
 hilang atau kurang pendengaran
 yang diakibatkan oleh telinga tersumbat?

Sebenarnya anda semua tidak perlu risau kerana ia bukan bermakna anda pekak, cuma telinga tersumbat tahi telinga terlalu banyak!

Untuk mengetahui apa yang perlu dibuat jika alami kondisi ini, jom sama-sama kita semua ikuti artikel ini dengan lebih lanjut.

Untuk mendapatkan lebih banyak info tentang Keadaan Telinga, Hidung/Tekak, sila klik
di sini
.

Apa maksud sebenar masalah telinga ini?

Kondisi ini merupakan satu keadaan kesihatan di mana struktur dalam telinga tersangkut lalu
menjejaskan sistem pendengaran
.

Apabila ia berlaku, penderita akan rasa seperti berada di dalam air kerana tidak mampu untuk mendengar sebarang bunyian daripada luar.

Ia boleh terjadi kepada sebelah atau kedua belah telinga sekali gus lantas membuat anda terfikir bahawa
 telinga sudah menjadi pekak
.

Keadaan akan menjadi bertambah teruk apabila anda menaiki kenderaan kerana akan berasa seakan kepala mahu pecah akibat pening yang melampau.

Kondisi ini kebiasaannya disebabkan penyumbatan akibat
tahi telinga yang keras
 dan banyak di dalam telinga anda.

Benarkah perkara ini? Atau wujudkah sebarang punca yang lain?

Apa punca telinga tersumbat?

Untuk pengetahuan anda, terdapat beberapa punca keadaan kesihatan ini terjadi pada rongga telinga anda termasuklah:

#1. Tahi telinga mengeras lalu terjejas

Punca paling utama dan biasa terjadi adalah telinga tersumbat tahi telinga akibat mukus pada rongga ini yang mengeras.

Sekiranya berlarutan, ia akan menyebabkan kesakitan dan menjejaskan pendengaran lantas mengganggu rutin hidup seharian.

Ia sering kali disebabkan oleh
 penggunaan alat korek telinga
 (q-tip, bobby pins, putik kapas, penghujung napkin bergulung) dengan cara yang salah.

Selain itu, penggunaan
alat bantuan pendengaran

earplug
 dan
earphone
 juga dipercayai mampu mendorong kepada penyumbatan tahi telinga ini.

#2. Alahan rhinitis

Selain itu, keadaan kesihatan ini juga mungkin didalangi oleh masalah alahan rhinitis atau lebih dikenali sebagai selesema.

Ini kerana masalah ini akan mengakibatkan penghasilan lendir secara berlebihan sekali gus
menyumbatkan tiub eustachian
.

Untuk menyelesaikannya, adalah disarankan untuk anda merawat terlebih dahulu penyakit selesema yang dialami tersebut.

#3. Jangkitan kuman

Kondisi yang turut dipanggil sebagai ‘otitis media’ ini berpunca daripada jangkitan kuman dan merupakan antara punca yang sangat berbahaya.

Ia boleh mengakibatkan pekak kekal dan selalu terjadi pada golongan kanak-kanak yang belum pandai menjaga kebersihan telinga.

Jadi para ibu bapa di luar sana perlu memainkan peranan dengan memastikan
 kebersihan telinga anak dengan cara yang betul
.

#4. Masalah pada tiub eustachian

Antara punca kondisi ini yang paling jarang berlaku adalah disebabkan tekanan berbeza di dalam dan luar telinga.

Ia adalah disebabkan oleh masalah pada tiub
eustachian
 (tiub penghubung hidung dengan telinga) yang telah mengalami sekatan atau sumbatan.

Ia kemudiannya akan menyebabkan
 telinga rasa sakit serta pedih
 berpunca daripada perbezaan tekanan ini dan memerlukan rawatan lanjutan secepatnya.

Apa saya perlu buat jika alami masalah ini?

Bergantung kepada punca ia berlaku, cara untuk merawat dan mencegah kondisi ini juga adalah berbeza sama sekali.

Jika ia adalah disebabkan oleh telinga tersumbat
tahi telinga yang mengeras
, maka anda perlu mencairkannya kembali.

Anda boleh
menggunakan bahan-bahan ini
 atau berjumpa doktor untuk lebih pasti:

Minyak mineral

Minyak bayi

Hidrogen peroksida

Carbamide peroksida

Gliserin

Sekiranya anda sendiri belum tahu apa punca sebenar masalah ini terjadi, terdapat beberapa petua orang lama yang mungkin kalian mahu cuba termasuklah:

Menelan air liur banyak kali
 – Terutamanya jika dialami semasa menaiki kenderaan, perbuatan ini mungkin boleh membantu

Graviti
 – Anda boleh cuba berdiri tegak dengan satu kaki dan sengetkan kepala ke arah telinga yang terjejas lalu cuba melompat

Wap air panas
 – Anda boleh cuba menghirup udara bekas air panas untuk mencairkan lendiran yang tersangkut di dalam telinga

Namun adalah sangat disarankan kalian berjumpa doktor terlebih dahulu untuk diagnosis punca sebenar ia berlaku sebelum memutuskan kaedah rawatan terbaik.


4 Sebab Biasa Tonsilitis

Tonsil terletak di belakang lidah. Ia berfungsi melawan jangkitan yang masuk ke dalam mulut. Jika ada jangkitan, ia akan mengalami keradangan. Keadaan ini disebut sebagai tonsilitis. Simptom yang dialami termasuk:

Susah dan sakit semasa menelan.

Nod limfa di leher bengkak.

Nafas berbau.

Demam dan menggigil.

Penat dan sakit kepala

Perut sakit dan meragam.

Tonsil bengkak, merah dan bernanah.

Apakah sebab yang kerap berlaku bagi tonsilitis?

1. Virus

Virus adalah punca utama tonsilits. Banyak jenis virus yang boleh menyebabkan tonsilitis, antaranya:

Rhinovirus, juga menyebabkan demam.

Virus influenza, juga menyebabkan selesema.

Adenovirus, juga menyebabkan cirit-birit.

Virus Epstein-Barr, juga menyebabkan demam kelenjar.

Enterovirus, juga menyebabkan penyakit tangan, kaki dan mulut.

2.
Bakteria

Sekitar 15 peratus daripada tonsilits disebabkan oleh bakteria. Bakteria paling kerap terlibat adalah bakteria streptokokus kumpulan A.

3. Fungus dan parasit

Fungus dan parasit juga boleh menyebabkan tonsilits tetapi sangat jarang. Kebiasaannya ia berlaku pada mereka yang mempunyai sistem imun yang lemah.

4. Merokok

Menurut kajian, perokok lebih berisiko untuk kerap mendapat tonsilitis. Merokok mengurangkan air liur, seterusnya mengurangkan imuniti yang dibawa oleh air liur. Ini akan menjejaskan keseimbangan bakteria (antara bakteria baik dan jahat) di dalam mulut. Keadaan ini akan menyebabkan tonsilitis berlaku lebih kerap.

Hello Health Group
 tidak menyediakan nasihat perubatan, diagnosis atau rawatan.


Bagaimana Otot Anda Berfungsi?

Otot merupakan organ yang sangat penting. Tubuh anda mempunyai lebih 600 otot yang mempunyai pelbagai fungsi berbeza seperti mengepam darah, menggerakkan sendi, menghadam makanan, dan membuang air. Sebahagian dari otot ini boleh dikawal atau disebut sebagai sukarela (
voluntary
) manakala sebahagian yang lain bukan sukarela (
involuntary
).

Organ ini diperbuat oleh serat (struktur seperti benang) yang bersifat elastik seperti tali getah. Satu otot mengandungi beribu serat otot.

Mengikut jenis, otot dalam tubuh manusia dibahagikan kepada 3: otot lembut, otot kardiak, dan otot skeletal.

Otot lembut (
smooth muscle
)

Otot ini tidak boleh dikawal atau disebut sebagai bukan sukarela. Isyarat dari otak yang bertanggungjawab mengawalnya tanpa anda sedar. Antara contoh otot ini ialah pada usus dan pundi kencing. Ia akan mengecut dan mengembang mengikut keperluan.

Otot kardiak (
cardiac muscle
)

Otot istimewa ini menjadi struktur utama bagi jantung. Sama seperti otot lembut, ia tidak boleh dikawal. Fungsi utamanya ialah mengepam darah. Perentak semula jadi yang terletak di dalam jantung mengawal pergerakannya secara automatik.

Otot skeletal (
skeletal muscle
)

Bercakap mengenai otot, inilah yang anda terbayang dalam fikiran. Semua pergerakan sendi yang anda lakukan semasa berjalan, berlari, dan melompat adalah menggunakan otot ini. Otot yang dingin dibina melalui senaman rintangan juga melibatkan otot yang sama. Berbeza dengan 2 otot di atas, otot ini dalam kategori sukarela dan boleh dikawal.

Bagaimana otot mengecut dan mengendur?

Setiap otot dihubungkan dengan urat saraf. Sebahagian urat saraf tersebut bersambung sehingga ke otak manakala sebahagian yang lain terhenti di urat saraf tunjang.

Isyarat dalam bentuk elektrik dari otak dan urat saraf tunjang dibawa ke otot di persimpangan neuromuskular atau
neuromuscular junction
(NMJ). Saluran kalsium di NMJ seterusnya terbuka menyebabkan kalsium masuk ke dalam otot sehingga menyebabkan pengecutan. Jika berlaku gangguan pada mana-mana laluan isyarat ini, fungsi otot akan terjejas.

Myelin pada urat saraf bertindak sebagai konduktor yang mempercepatkan penghantaran isyarat sehingga 119 meter/saat. Sebab itulah anda tidak perlu menunggu untuk menggerakkan tangan.


Betul ke Tidur Berdengkur Buat Anda Lebih Mengantuk?

Kalau kena sebilik dengan individu yang tidur berdengkur, mesti tak boleh tidurkan? Rasa geram ‘aje’ tengok yang berdengkur tu tidur nyenyak. Tapi ada ura-ura yang mengatakan individu yang berdengkur ini sebenarnya tak dapat tidur yang berkualiti, betul ke? Hmmm…kalau nak tahu lebih, teruskan pembacaan anda.

Pertama sekali, apa kata kita selami kenapa wujudnya masalah berdengkur ini kepada sesetengah individu.

Dikatakan berdengkur ini berlaku disebabkan oleh bahagian badan seperti lidah, mulut, tekak atau saluran udara di hidung yang bergetar ketika anda bernafas. Keadaan ini boleh berlaku apabila otot pada bahagian-bahagian tersebut menjadi tenang ketika anda tidur dan menyebabkan laluan udara menjadi sempit.

Punca berdengkur

Terdapat beberapa faktor yang meningkatkan kecenderungan untuk anda berdengkur, antaranya:

Berat badan berlebihan atau obesiti

Tabiat merokok

Pengambilan minuman beralkohol yang banyak

Tidur secara menelentang

Anda juga boleh tidur berdengkur jika anda mempunyai masalah
apnea tidur
, iaitu satu keadaan di mana saluran pernafasan tersekat sementara ketika anda tidur.

Sekarang anda sudah mengetahui punca yang menyebabkan seseorang individu itu berdengkur. Tetapi adakah mereka tidur dengan nyenyak?

Tidur berdengkur dan rasa mengantuk

Satu kajian yang diterbitkan oleh
American Journal of Otolaryngology
 baru-baru ini menafikan mitos bahawa tidur berdengkur akan menjejaskan kualiti tidur dan menyebabkan keletihan. Ini adalah berdasarkan kajian yang dilakukan ke atas 74 individu, dan individu yang mempunyai masalah
apnea tidur obstruktif (OSA)
telah dikecualikan daripada penyelidikan ini.

Menurut ketua penyelidikan, Hisham Alshaer, berdengkur tidak mempunyai kaitan dengan kualiti struktur tidur ataupun tahap mengantuk selagi seseorang individu itu tidak mempunyai masalah tidur apnea.

Jelas Dr Alshaer, walaupun data hasil kajian
National Sleep Foundation
daripada Amerika Syarikat menyatakan tidur berdengkur boleh mengakibatkan gangguan tidur dan menjadi punca kepada keletihan, namun kajian tersebut tidak membezakan individu yang hanya berdengkur dengan individu yang mempunyai masalah OSA.

OSA dipercayai menjadi punca kepada peningkatkan risiko tekanan darah tinggi, kegagalan jantung, strok serta kemalangan kereta akibat rasa mengantuk pada waktu siang. Ia merupakan satu gangguan tidur yang kronik yang melibatkan simptom berdengkur yang menyebabkan anda berhenti bernafas untuk seketika ketika sedang tidur.

Individu yang terlibat dalam kajian yang dijalankan oleh penyelidik dari
Toronto Rehabilitation Institute
 di Kanada ini, diberikan peranti mengandungi mikrofon kecil yang dilekatkan pada wajah untuk merakam kekerapan mereka berdengkur.

Tidak mengganggu kualiti tidur

Kesemua mereka dibahagikan kepada tiga kumpulan bergantung kepada jumlah dengkuran dalam setiap jam. Kumpulan pertama, adalah individu dengan dengkuran kurang daripada 100 setiap jam, kedua untuk individu yang berdengkur antara 100-350 setiap jam dan yang ketiga adalah kumpulan individu dengan dengkuran lebih daripada 350 setiap jam.

Kualiti dan kuantiti tidur mereka diukur dengan menggunakan
polysomnography
, iaitu satu alat yang digunakan untuk mendiagnosis gangguan tidur dengan merakam gelombang otak, denyutan jantung dan pergerakan mata. Keesokan paginya, kesemua mereka diminta untuk menilai tahap rasa mengantuk.

Hasil keputusan menunjukkan individu yang berdengkur bersemangat sama seperti individu yang tidak berdengkur. Tabiat berdengkur ini juga tidak menjejaskan kuantiti tidur atau kekerapan bangun waktu malam.

Tidak perlu risau

Tiada apa yang perlu dirisaukan sekiranya anda atau mungkin rakan sebilik mahupun pasangan anda merupakan individu yang tidur berdengkur. Ia adalah sesuatu yang normal kecuali masalah dengkuran tidur itu melibatkan gangguan apnea tidur, maka itu akan menjadi satu keadaan yang perlu dibimbangkan.

Tapi kalau berdengkur sahaja, perkara biasa lah tu. Cuma kalau anda dapat pasangan atau rakan sebilik yang berdengkur, bersabarlah ye. Ini kerana peratusan untuk anda tidak cukup tidur dan mengantuk keesokan harinya adalah sangat tinggi. Lebih-lebih lagi kalau dengkuran itu sangat kuat. Kena sumbat telinga dengan kapaslah kot.

Anda mungkin berminat untuk membaca artikel:

Anda Suka Tidur Siang? Ini Berita Baik Untuk Anda!

Tidur Awal: Satu Fasa yang Jarang Berlaku

Mitos Tidur Jejaskan Tidur yang Berkualiti dan Kesihatan


Penjagaan Bayi Minggu ke-44

Perkembangan & Pelakuan

Perkembangan bayi anda

Pada minggu terakhir bulan kesepuluh, bayi anda mampu untuk:

Menunjukkan kehendak dengan cara selain daripada menangis;

“Bermain bola” (menggolekkan bola kembali kepada anda);

Minum sendiri daripada cawan;

Mengambil objek kecil dengan kemas dengan ibu jari dan jari telunjuk (simpan semua objek berbahaya daripada jangkauan bayi);

Berdiri sendiri dengan baik;

Menggunakan kosa kata yang tidak matang (bahasa meraban yang berbunyi seolah-olah bayi sedang bercakap dalam bahasa asing yang dibuat-buat);

Mengatakan satu perkataan selain “mama” atau “dada”;

Bertindak balas kepada arahan satu langkah dengan gerak isyarat ( “Berikan kepada saya” – dengan tangan keluar);

Berjalan dengan baik.

Sokongan untuk bayi anda

Bayi anda kini memahami arahan mudah, walaupun mungkin tidak mengendahkan apabila anda mengatakan “jangan”. Untuk membantu perkataan ini lebih membawa makna, hadkan penggunaan perkataan ini kepada larangan penting sahaja. Walaupun bayi anda mungkin tidak sentiasa ingat apa yang anda katakan hari ini, tetapi tidak terlalu awal untuk menentukan batas tertentu dan mula mengajar beberapa perbezaan penting, seperti apa yang betul dan salah, apa yang selamat dan berbahaya.

Gunakan pertimbangan anda sebagai panduan. Jika bayi anda menarik ekor kucing, anda boleh mengalihkan tangan mereka, pandang, dan berkata “Jangan, sakit kucing nanti”. Kemudian anda boleh membimbing tangan bayi anda untuk membelai haiwan tersebut secara perlahan-lahan.

Kesihatan & Keselamatan

Apa yang patut saya bincangkan dengan doktor?

Kebanyakan doktor tidak menjadualkan pemeriksaan yang kerap untuk bayi anda pada bulan ini. Hubungi doktor jika terdapat sebarang kebimbangan yang tidak boleh anda tunggu sehingga temu janji seterusnya.

Apakah yang perlu saya tahu?

Menahan nafas

Kadangkala bayi anda menahan nafas sehingga pengsan, jangan bimbang. Tiada rawatan yang diperlukan untuk kanak-kanak yang pengsan disebabkan menahan nafas. Dan walaupun tidak ada ubat yang pasti untuk keadaan ini, terdapat beberapa cara menghadapi bayi mengamuk dan menahan nafas sebagai tanda protes:

Pastikan bahawa bayi mendapat rehat yang cukup. Bayi yang terlalu letih atau terlebih ransangan lebih cenderung mengamuk berbanding yang cukup rehat;

Cuba untuk menenangkan bayi sebelum histeria berlaku, seperti dengan musik, mainan, atau gangguan yang lain (tetapi bukan makanan kerana boleh mewujudkan tabiat buruk yang lain);

Cuba kurangkan ketegangan antara bayi anda dan orang lain;

Jangan melarikan diri selepas episod bayi merajuk. Jika bayi anda tahu bahawa mereka boleh dapatkan apa yang mereka mahu dengan menahan nafas, mereka akan mengulangi tingkah laku tersebut dengan kerap, terutamanya kerana mereka boleh menjadi kanak-kanak yang manipulatif;

Beberapa kajian telah menunjukkan bahawa tabiat menahan nafas kadangkala boleh berhenti apabila kanak-kanak mula menerima suplemen zat besi; semak dengan doktor untuk melihat jika ini mungkin menjadi pilihan rawatan yang baik untuk bayi anda.

Jika tabiat menahan nafas bayi anda teruk atau berlangsung lebih daripada satu minit, atau tidak berkaitan dengan menangis, tidak berkaitan dengan sakit atau marah, atau anda risau terhadap sebarang sebab lain, anda perlu berbincang dengan doktor secepat mungkin.

Kasut Bayi

Sepasang kasut selesa bukan sahaja membantu bayi anda bergerak dengan mudah tetapi juga melindungi kaki dan keselamatan bayi anda. Pilih kasut seperti berikut:

Tapak yang fleksibel;

Potongan rendah;

Tapak rata, tidak mudah tergelincir, tanpa tumit;

Bentuk yang kukuh;

Luas;

Bentuk standard.

Penjagaan rambut

Penjagaan rambut memastikan bayi anda bersih dan mencegah penyakit kulit kepala. Anda boleh mendapatkan hasil penjagaan terbaik dengan menggunakan tip berikut:

Uraikan rambut sebelum bersyampu, untuk mengelakkan kekusutan lebih teruk selepas itu;

Cuba gunakan gabungan syampu – perapi yang tidak perlu dibilas;

Gunakan sikat bergigi luas atau berus yang mempunyai bulu dengan hujung bersalut plastik untuk lebih mudah menyikat  rambut yang basah;

Uraikan dari hujung ke atas, pastikan satu tangan memegang dengan kukuh pada akar untuk mengurangkan tarikan dan kesakitan pada kulit kepala bayi;

Jangan gunakan pengering rambut pada rambut bayi.

Jangan tocang rambut bayi atau tarik ketat untuk
ponytail
 atau
pigtail
 disebabkan gaya ini boleh menyebabkan tompok botak atau penipisan rambut;

Jangan menggunakan klip rambut untuk mengelakkan tercekik.

Cabut sebarang hiasan rambut sebelum anda menidurkan bayi.

Gunting rambut atau kemaskan di salun yang pakar dalam pengurusan rambut kanak-kanak dan tunggu sehingga dua bulan sebelum memotong lagi.

Gunting rambut bahagian depan bayi apabila mencecah ke kening;

Rancang dandanan rambut apabila bayi anda tidak letih, lapar, atau goyah. Jadikan ia lebih menyenangkan dengan menyibukkan dirinya dengan mainan.

Letakkan bayi anda di hadapan cermin supaya mereka boleh melihat anda mendandan rambut mereka dan belajar menghargai

Kerisauan Saya

Apa yang saya risaukan?

Pada minggu terakhir bulan kesepuluh, anda mungkin mempunyai banyak kerisauan, antaranya:

Perangai

Perangai bayi anda bergantung kepada bagaimana mereka berfikir dan bertindak balas kepada persekitaran mereka. Ini termasuklah corak tidur dan makan, pergaulan, bagaimana mereka bertindak balas terhadap faktor-faktor yang menenangkan dan lain-lain. Sesetengah bayi lembut hati, ada yang sensitif dan lambat menyesuaikan diri kepada situasi baru manakala yang lain mempunyai perangai yang cergas dan bertenaga tinggi. Pakar kini percaya perangai bayi sebahagian besarnya adalah semula jadi dan bukannya hasil daripada faktor-faktor dan pengaruh luar.

Anda akan mula melihat perangai bayi anda seawal usia 3 atau 4 bulan. Pada usia 10 bulan, personaliti bayi anda menjadi lebih terbentuk – anda akan dapat memahami perangai mereka dengan lebih tepat dengan memerhatikan reaksi mereka dalam situasi yang berbeza. Lihatlah pola keseluruhan, bukan satu-satu tingkah laku tertentu.

Jika ada sesuatu tentang perangai bayi anda yang membuat anda bimbang atau yang anda ingin membantunya (seperti sikap pemalu), adalah penting untuk bersikap memahami dan bukan menghukum. Jangan labelkan bayi anda, mengkritik mereka, atau membuat mereka berfikir bahawa mereka cacat atau “buruk”. Sebaliknya, anda perlu untuk bersimpati dan menggalakkan mereka apabila mereka berkelakuan baik. Anda perlu tahu bahawa anda tidak boleh benar-benar mengubah kecenderungan semula jadi bayi anda, walaupun anda boleh menggalakkan tingkah laku tertentu dan membantu mereka untuk belajar dan berkembang dengan cara menyokong perangai mereka.

Tahniah! Anda telah berjaya melalui minggu 44. Kami tidak sabar untuk menunjukkan kepada anda bagaimana bayi anda berkembang pada minggu 45.


BAHAYA! Cepat Penat Mungkin Petanda Paras Insulin Terlalu Tinggi! Semak 6 Simptom Lain

Hormon insulin merupakan sejenis hormon yang dihasilkan secara semula jadi oleh organ pankreas anda. Ia berfungsi mengawal paras gula dalam darah. Namun, sekiranya paras insulin ini menjadi terlalu tinggi, anda akan mengalami satu keadaan yang disebut sebagai hiperinsulinemia.

Apakah itu hiperinsulinemia?

Ini maksud sebenar hiperinsulinemia: Hormon insulin terlalu tinggi

Hiperinsulinemia ialah sejenis keadaan yang sering berlaku dalam kalangan penghidap diabetes melitus, lebih-lebih lagi mereka yang menghidap diabetes jenis 2.

Namun, mereka yang mengalami hiperinsulinemia tidak semestinya akan mendapat penyakit diabetes.

Punca berlakunya hormon insulin terlalu tinggi

Seperti yang telah dinyatakan di atas, hiperinsulinemia merupakan satu keadaan di mana paras insulin berada dalam keadaan yang tinggi.

Puncanya adalah sama dengan punca penyakit diabetes jenis 2 iaitu kerintangan insulin.

Kerintangan insulin berlaku apabila sel-sel tubuh manusia tidak berkemampuan untuk bertindak balas dengan baik terhadap hormon insulin.

Kerintangan insulin akan menyebabkan sel-sel tubuh tidak dapat menyerap gula darah atau glukosa yang kemudiannya diproses untuk dijadikan sebagai sumber tenaga tubuh.

Kesannya, gula darah berkumpul di dalam darah lalu menyebabkan bacaan gula darah menjadi tinggi.

Apabila paras gula darah menjadi terlalu tinggi, ia boleh merangsang pankreas untuk terus menghasilkan hormon insulin dan melepaskannya ke dalam aliran darah tanpa henti untuk tujuan mengawal gula darah.

Namun, disebabkan keadaan sel-sel tubuh yang sudah rintang terhadap insulin, ia menyebabkan paras insulin menjadi berlebihan dalam aliran darah,

Punca lain penyebab hormon insulin jadi tinggi

Walaupun hiperinsulinemia bukanlah syarat seseorang akan mendapat diabetes, namun ia mungkin menandakan seseorang itu mengalami penyakit lain.

Antara punca lain yang boleh menyebabkan keadaan hiperinsulinemia ini ialah insulinoma dan juga nesidioblastosis.

Untuk pengetahuan anda, insulinoma merupakan sejenis tumor yang jarang berlaku yang wujud pada sel pankreas.

Nesidioblastosis pula ialah keadaan di mana organ pankreas menghasilkan sel beta (sel penghasil insulin) dalam jumlah yang terlalu banyak.

Kedua-dua keadaan ini juga boleh menyebabkan paras insulin menjadi terlalu tinggi walaupun ia agak jarang berlaku.

Simptom-simptom hiperinsulinemia

Pada peringkat awal, keadaan hiperinsulinemia mungkin tidak menunjukkan sebarang tanda atau simptom yang jelas.

Namun, anda juga mungkin akan mengalami salah satu daripada gejala berikut:

Berasa ingin makan makanan yang manis

Cepat berasa lapar

Mengalami kenaikan berat badan

Rasa lapar yang melampau

Berasa cepat penat

Berasa cemas atau panik

Sukar untuk menumpukan perhatian ketika melakukan sesuatu

Kesan-kesan hiperinsulinemia terhadap tubuh badan anda

Apabila paras insulin menjadi terlalu banyak dalam darah, ia berpotensi menyebabkan peningkatan risiko keradangan pada organ tubuh yang lain.

Sekiranya ini berlaku, ia boleh menyebabkan kemunculan beberapa jenis penyakit yang lebih serius
seperti penyakit Crohn
,
Alzheimer
,
Parkinson
, reumatoid artritis dan sindrom keletihan yang kronik.

Bagi penghidap diabetes pula, paras gula darah yang terlalu tinggi juga boleh menyebabkan pembuluh darah menjadi rosak dan memudahkan jangkitan melalui aliran darah anda.

Selain itu, apabila paras insulin anda terlalu tinggi, ia boleh mengakibatkan penyakit gout, aterosklerosis,
tekanan darah tinggi
 dan peningkatan paras trigliserida.

Hiperinsulinemia juga boleh menyebabkan diabetes

Walaupun perkara ini jarang sekali berlaku, namun hiperinsulinemia juga boleh berkembang dan menyebabkan diabetes jenis 2.

Ini terjadi apabila organ pankreas anda sudah tidak berkemampuan untuk menghasilkan jumlah insulin yang mencukupi untuk keperluan tubuh.

Apabila pankreas anda menghasilkan insulin secara terus-menerus, ia boleh menyebabkan fungsi pankreas menurun dan menyebabkan kerosakan pada sel beta (sel penghasil insulin).

Kesannya, paras gula darah menjadi semakin tinggi dan tidak terkawal sehingga menyebabkan tanda-tanda diabetes.

Oleh itu, jika anda menyedari keadaan hiperinsulinemia ini lebih awal, segeralah merawatnya dengan cepat.

Ini boleh mengurangkan risiko anda untuk mendapat diabetes.

Ini cara untuk mengelakkan keadaan hiperinsulinemia

Bagi pesakit diabetes, pengambilan ubat-ubatan bagi mengawal paras gula darah sememangnya dapat membantu mengurangkan kejadian hiperinsulinemia.

Perlu diketahui bahawa kerintangan insulin berpunca daripada gangguan metabolisme tubuh yang dipengaruhi oleh beberapa faktor seperti peningkatan berat badan.

Selain itu, metabolisme tubuh juga boleh terganggu disebabkan paras kolesterol yang tinggi, tekanan darah tinggi, faktor genetik dan juga gaya hidup yang kurang sihat.

Oleh itu, bagi mengatasi masalah hormon insulin ini, anda perlu mengamalkan gaya hidup yang sihat.

Antara perkara yang boleh anda lakukan ialah:

Mengawal pengambilan karbohidrat dalam hidangan setiap hari. Ikuti panduan makan secara sihat khusus untuk pesakit diabetes

Amalkan pemakanan yang memfokuskan kepada jenis makanan yang kaya nutrisi

Kekal aktif dengan melakukan senaman setiap hari. Anda juga boleh melibatkan diri dengan melakukan pelbagai aktiviti yang sihat seperti membersihkan kediaman atau memperbanyakkan berjalan kaki

Menguruskan stres dengan baik. Pastikan anda mendapat rehat dan tidur yang mencukupi setiap hari


Mini Stroke: Amaran Kepada Strok

Setiap sel di dalam badan manusia memerlukan bekalan oksigen yang dibawa oleh sel darah merah di dalam darah. Darah yang dipam oleh jantung beredar ke seluruh badan sehingga semua sel mendapat bekalan yang secukupnya. Jika bekalan ini terganggu, sel terbabit akan kebuluran oksigen dan mungkin akan mati. Setiap sel pada organ berbeza menunjukkan simptom tertentu apabila mati.

Otak juga mempunyai sel-sel yang memerlukan oksigen. Sel tersebut disebut sebagai neuron. Jika bekalan oksigen terputus dan neuron terbabit mati, simptom-simptom seperti apa yang dilihat pada pesakit strok akan berlaku.

Awasi mini stroke

Strok berlaku apabila pembuluh darah di bahagian tertentu pada otak tersumbat atau pecah sehingga darah tidak sampai kepada sel tersebut. Ada juga keadaan di mana pembuluh darah tersumbat tetapi hanya untuk beberapa ketika sahaja sebelum darah boleh mengalir semula.

Keadaan ini disebut sebagai
transient ischaemic attack (TIA)
atau mini stroke. Pesakit yang mengalami serangan ini akan menunjukkan simptom seperti serangan strok (lumpuh kaki dan tangan, mulut senget, susah bercakap) tetapi akan hilang selepas kurang daripada 24 jam. Ini adalah kerana halangan pada aliran darah tersebut berakhir apabila darah beku yang bertanggungjawab mengehentikan aliran darah terusir atau menjadi cair.

Apakah kepentingannya?

Meskipun serangan dan simptom tersebut hanya sementara, ia hakikatnya adalah petanda kepada pembuluh darah yang sudah sempit. Cuma ia tidak terlalu sempit sehingga menyebabkan strok. Namun, anda perlu berhati-hati kerana risiko untuk mengalami serangan strok adalah tinggi.

Jika anda mengalaminya, sila dapatkan nasihat perubatan dengan segera walaupun simptom telah berlalu pergi. Evaluasi ke atas keadaan anda secara keseluruhan harus dijalankan untuk menilai faktor risiko yang ada, seterusnya merancang pelan bagi mencegah strok daripada berlaku.

Badan manusia telah dijadikan dengan sistem yang sangat baik. Sebarang kerosakan yang berlaku akan dizahirkan melalui simptom. Jangan abaikan isyarat daripada badan anda!


Takut Gugur, Benarkah Ibu Hamil Tak Boleh Minum Air Kelapa?

Air kelapa dianggap selamat untuk diminum semasa hamil asalkan anda mengambilnya secara sederhana. Malahan, air ini juga mengandungi pelbagai vitamin dan mineral semula jadi.

Minum air daripada buah kelapa semasa
trimester pertama
 boleh menyelamatkan wanita hamil daripada
dehidrasi yang disebabkan oleh mabuk hamil.
 Apatah lagi, air ini juga membantu menangani masalah pedih hulu hati dan sembelit semasa hamil.

Masa terbaik untuk minum ialah di awal pagi. Semasa waktu ini, dengan perut yang kosong, anda boleh menyerap elektrolit dan nutrien dalam air ini dengan mudah.

Secawan air kelapa mengandungi 46 kalori, 252 mg sodium, 600 mg potassium, 8.9 g karbohidrat, 2.6 g serat pemakanan, 6.26 g gula dalam semua jenis dan kira-kira 6% kalsium.

Ibu hamil adalah disarankan untuk
minum air daripada buah kelapa segar
. Jika terdedah kepada udara, ia akan mengalami fermentasi dan nilai nutrisinya menurun.

Untuk mendapatkan lebih banyak info berkenaan Kehamilan, anda boleh klik
di sini
.

Adakah sebarang kesan sampingan jika saya minum air kelapa semasa hamil?

Sehingga kini, tiada sebarang bukti yang menunjukkan minum air ini boleh membawa pelbagai risiko kesihatan.

Malahan, air ini juga adalah sama seperti air jus buah-buahan lain, tidak memberikan sebarang kesan buruk kepada kesihatan manusia. Walau bagaimanapun, anda masih perlu ingat akan dua perkara ini:

Jika anda mengalami pre-eklampsia,
 santan adalah tidak sesuai untuk anda. Ini kerana santan dilengkapi dengan sodium, yang boleh menjejaskan keadaan kesihatan anda

Air kelapa yang sudah masak boleh meletakkan anda pada risiko sembelit

Berapa banyak yang saya boleh minum?

Dalam sebarang pelan pemakanan, bersederhana adalah kunci terbaik. Bagi wanita hamil, satu gelas sehari adalah mencukupi.

Jika ingin menikmati air ini, ingatlah untuk memilih air yang segar dan minum menggunakan
straw yang bersih.

Selain itu, minuman ini dalam bentuk semula jadi adalah lebih baik berbanding yang dalam tin atau botol.

Bagaimana untuk memilih kelapa yang betul?

Bagi menikmati air ini, anda perlu tahu untuk memilih buah kelapa terbaik.

Kelapa segar adalah
buah yang ringan dan manis tanpa ada isi terapung di dalamnya.

Jika airnya berasa masam, ia kerana kelapa tersebut sudah masak.

Berikut adalah tips untuk mencari kelapa yang lembut dan segar:

Pilih kelapa yang bersaiz sederhan
a, dengan kulit hijau dan bersih. Jangan pilih kelapa yang mempunyai tempurung coklat keras dan tompok kelabu kerana ciri-ciri tersebut menunjukkan buah yang sudah masak dan matang.

Letakkan kelapa berdekatan telinga anda dan kemudian goncangkan dengan kuat.
Kelapa yang mengandungi banyak air
 akan menghasilkan bunyi
 slosh
 menarik apabila digoncang.

Simpan kelapa di tempat yang sejuk.


7 Resepi GERENTI SIAP 30 MINIT, Jom Tukar Menu Masakan Anda Minggu Ini!

Memandangkan Perintah Kawalan Pergerakan sudah dikeluarkan, mahu tidak mahu, kena juga turun ke dapur. Hmmm…inginkan resepi mudah dan sihat, siap dalam tempoh 30 minit? Haa…Hello Doktor tahu resepi masakan untuk anda cuba!

Resepi masakan untuk cegah jangkitan?

Selain menjaga aspek penjagaan diri seperti kerap mencuci tangan, pastinya pengambilan
makanan tinggi nutrien juga boleh membantu badan melawan virus dan bakteria, termasuk jangkitan coronavirus
.

Melalui penjagaan pemakanan dengan pengambilan nutrien yang sesuai, ia dapat menguatkan fungsi sistem imun, sekali gus menjadikan badan lebih kuat melawan virus korona dengan efektif.

Berdasarkan kajian yang diterbitkan dalam
Journal of Obesity & Weight Loss Therapy,
setiap resepi masakan yang ingin anda cuba dalam mencegah jangkitan COVID-19 haruslah mempunyai nutrien seperti:

Karbohidrat

Protein dan asid amino

Vitamin dan mineral

Antioksidan

Resepi mudah untuk dicuba

Memandangkan hari ini sudah
memasuki hari ke-3 pengisytiharan separa lockdown diumumkan Kerajaan Malaysia
, mungkin ada di antara anda, khususnya para ibu, buntu untuk menyediakan hidangan masakan dan mencari resepi mudah dimasak.

Jangan risau. Berikut dikongsikan resepi mudah dan yang paling penting, bahan-bahannya tidak sukar untuk dicari. Dalam situasi
lockdown
, pastinya kita tidak mahu sesuatu yang menyusahkan, bukan?

Resipi #1 Nasi goreng tauhu kacang buncis

Bahan-bahan

3 mangkuk nasi – boleh ditambah ikut keperluan

100 gram kacang buncis – dihiris

2 ketul tauhu – digoreng sedikit

3 sudu makan udang kering – ditumbuk kasar

3 biji telur

1 batang lobak merah – dihiris

1 sudu teh serbuk lada putih

Garam secukup rasa

Minyak masak secukupnya

Cara penyediaan

Panaskan minyak di dalam kuali dan masukkan bawang merah bersama tauhu yang telah dipotong dadu kecil. Masak sehingga bawang naik bau.

Masukkan udang kering, lobak merah dan kacang buncis.

Kemudian masukkan telur, biarkan separuh masak. Gaul rata.

Akhir sekali, masukkan nasi dan kacau sebati. Perasakan dengan garam secukupnya.

Sedia untuk dihidangkan.

Sup ayam huru hara

Bahan-bahan

Ayam – bahagian paha dan tulang

1 bunjut sup bunjut

2 batang lobak merah – dipotong

2 biji kentang – dipotong

6 biji cili padi

1 batang serai

2 biji halia – dihiris

2 tangkai daun sup – dihiris

1 kiub stok ayam

Air secukupnya

Garam secukup rasa

Sedikit minyak untuk menumis

Cara penyediaan

Panaskan periuk, masukkan sedikit minyak. Tumis halia, serai dititik, bawang besar, kentang, sup bunjut. Kacau sehingga naik bau.

Masukkan ayam dan tulang. Gaul sehingga rata.

Kemudian masukkan air, lobak merah, kiub ayam, cili padi serta garam secukup rasa.

Tutup periuk dan biarkan ia mendidih untuk tempoh 10 minit. Kemudian perlahankan api.

Masukkan daun sup. Angkat dan sup sedia untuk dinikmati.

Ikan bawal masak percik

Bahan-bahan

2 ekor ikan bawal – dilumurkan dengan garam dan kunyit

2 cawan santan pekat

4 biji bawang merah

1 sudu teh gula

8 tangkai cili kering

2 batang serai – dititik

2 inci halia

3 ulas bawang putih

1 inci kunyit – serbuk kunyit juga boleh digunakan sebagai pengganti

Garam secukup rasa

Minyak secukupnya

Cara penyediaan

Kisar cili kering, halia, bawang merah, bawang putih dan kunyit.

Panaskan kuali, letakkan minyak dan masukkan bahan kisar sehingga naik bau.

Masukkan serai serta santan. Kacau sebati hingga terbit minyak dan pekat.

Perasakan dengan gula dan garam secukupnya. Tutup api.

Bakar ikan sambil sapukan kuah yang pekat tadi.

Setelah ikan masak, angkat dan sedia untuk dihidangkan.

# Boleh juga menggunakan sebarang jenis ikan lain yang ada di rumah. Jangan guna ikan emas sudahlah, ya?

Sosej sambal merah

Bahan-bahan

9 batang sosej – dipotong menyerong 2 inci

2 sudu makan mentega

5 sudu makan sos cili

4 sudu makan sos tomato

½ sudu makan sos tiram

1 biji bawang besar – dihiris tebal

1 ulas bawang putih – diketuk

1 batang serai – dititik

1 biji cili merah – dihiris

Cara penyediaan

Panaskan kuali, masukkan mentega dan goreng sosej.

Masukkan bawang merah, bawang putih, cili merah dan serai. Biarkan sehingga sosej masak.

Kemudian masukkan sos cili, sos tomato dan sos tiram.

Kacau sehingga pekat dan matikan api. Sedia untuk dinikmati.

Resepi mudah: Snek santapan anak-anak

Apabila duduk di rumah, pastinya dapur menjadi tumpuan anak-anak. Aduh…pening kepala
mommies
 fikirkan resepi mudah untuk dibuat snek. Jangan risau, ada jawapannya.

Chewy cheese spinach

Bahan-bahan

250 gram keju mozarella parut – jika beli yang ketul, parutkan terlebih dahulu supaya senang cair

250 gram krim keju

1 cara daun bayam racik – daun sahaja tanpa batang

1 sudu makan mentega

1 ulas bawang putih – dicincang

1 sudu teh lada hitam – gunakan serbuk juga boleh

1 sudu teh garam halus

Bahan salutan

½ cara tepung gandum

2 biji telur – dipukul

1 cawan serbuk roti oren

Cara penyediaan

Panaskan kuali, masukkan mentega dan bawang putih. Biar naik bau. Gunakan api perlahan untuk elakkan bawang menjadi garing.

Masukkan keju mozarella dan krim keju. Kacau sehingga cair.

Masukkan daun bayam, lada hitam dan garam secukup rasa.

Kacau rata hingga bayam agak layu dan bertukar warna hijau gelap.

Masukkan ke dalam bekas bersesuaian yang tidak melekat. Jika perlu, sapukan sedikit minyak pada bekas. Tekan-tekan agar rata.

Jika mahukan bentuk bulat, kepalkan semasa keju masih panas.

Biarkan sejuk sebelum dimasukkan ke dalam peti untuk 30 minit.

Apabila sudah pejal, potong keju menjadi kepingan saiz yang anda gemari.

Elakkan terlalu tebal atau nipis.

Anda juga mempunyai pilihan untuk menggunakan
cookies cutter
.

Salutkan dengan ½ cawan tepung gandum.

Celupkan ke dalam bancuhan telur. Ulang proses: tepung – telur- tepung- telur.

Salutkan dengan serbuk roti sehingga rata.

Simpan kepingan keju di dalam
freezer
 selama 15 minit sebelum digoreng.

# Lebihan yang tidak digunakan boleh dibekukan
untuk kegunaan di lain masa.

Baked apple chip cinnamon

Bahan-bahan

Epal hijau – dihiris nipis

Gula perang atau serbuk kayu manis

Cara penyediaan

Masukkan gula perang atau serbuk kayu manis ke dalam bekas.

Celup rata epal bersama gula perang atau serbuk kayu manis.

Bakarkan sehingga ranggup untuk tempoh 2 hingga 4 minit.

# Jumlah epal yang digunakan bergantung kepada jumlah isi rumah. Boleh juga
menggunakan epal merah
.

Banana oat pancake

Bahan-bahan

2 biji pisang cavendish – sebarang jenis pisang juga boleh digunakan

5 sudu besar
instant rolled oats

1 biji telur

30 ml minyak zaitun

1 sudu besar jem strawberi

Cara penyediaan

Lenyekkan buah pisang ke dalam mangkuk.

Masukkan 1 biji telur dan gaul sebati.

Masukkan oat dan sebatikan campuran.

Campurkan minyak zaitun ke dalam campuran.

Panaskan kuali tidak melekat (
non-stick pan
).

Masak
pancake
 sehingga kekuningan.

Tuangkan jem strawberi dan sedia untuk dimakan.

Akhir kata

Apa yang dikongsikan adalah antara resepi mudah yang boleh disediakan dan boleh disimpan
frozen
untuk bekalan kemudian harinya. Moga ia membantu memberikan ibu-ibu idea untuk resepi masakan sepanjang tempoh kawalan pergerakan ini. Selamat mencuba!

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

JANGAN Ambil 9 Makanan Ini Jika Ingin Elak Diabetes

AWAS! Jangan Ambil 8 Makanan Sihat Ini Semasa Sakit

5 Saat Saja, Hembus Dan Masuk Mulut: Benarkah Makanan Jatuh Boleh Dimakan?

Lagi Kesan Buruk Makan Makanan Segera- TINGKATKAN Risiko Penyakit Kronik

Jika Nak Panjang Umur, Makan Makanan Jepun. Ini Sebabnya!

Jadual Kerja Padat Punca Individu Ambil Makanan Ringan, Kajian


Pesakit COPD Mudah Terkena Pneumonia, Komplikasi Paling Bahaya Hingga Bawa Maut!

Penyakit COPD ialah salah satu punca utama morbiditi dan kematian di seluruh dunia. Hal ini kerana pesakit selalunya akan datang untuk menerima rawatan komplikasi seperti radang paru-paru tanpa mengetahui masalah kesihatan yang sebenar.

Kondisi tersebut merupakan
salah satu komplikasi COPD yang bahaya jika tidak dirawat segera.

Untuk mengetahui kaitan antara dua penyakit ini dengan lebih lanjut, jom sama-sama kita ikuti artikel ini!

Untuk mendapatkan lebih banyak info tentang Kesihatan Pernafasan, sila dapatkannya
di sini.

Apakah itu penyakit COPD?

Maksud COPD
adalah penyakit paru-paru obstruktif kronik, ia merupakan satu gugusan penyakit paru-paru yang menyebabkan kesukaran pernafasan.

Biasanya, dua jenis COPD
yang selalu didiagnosis
 ialah:

Bronkitis kronik

Emfisema

Kadangkala, terdapat segelintir individu yang akan menghidap gabungan antara kedua-dua kondisi ini.

Berdasarkan kajian, jumlah COPD tahap sederhana dan teruk di Malaysia ialah sebanyak 448,000 kes. Namun, jumlah ini masih dianggap rendah kerana kekurangan diagnosis dalam kalangan rakyat kita.

COPD dan radang paru-paru

Individu yang menghidap COPD lebih cenderung untuk mendapat radang paru-paru atau
pneumonia.

Ia merupakan komplikasi yang sangat berbahaya untuk penderita COPD kerana
ia boleh meningkatkan risiko kegagalan pernafasan.

Ketika mengalami kesukaran untuk bernafas, sebilangan individu selalunya tidak pasti sama ada gejala mereka disebabkan oleh radang paru-paru atau COPD yang semakin teruk.

Ini boleh menjurus kepada penangguhan rawatan dan meletakkan diri mereka dalam situasi yang lebih berbahaya.

Baca juga:

Kenali perbezaan simptom penyakit COPD dan radang paru-paru

Ada kalanya, COPD
boleh menjadi lebih teruk dan akut, dikenali sebagai eksaserbasi COPD.

Ketika tempoh ini, gejalanya boleh dikelirukan dengan radang paru-paru kerana kedua-dua gejala hampir serupa.

Antara gejala yang serupa ialah kesukaran untuk bernafas dan sesak dada.
 Oleh itu, persamaan gejala ini boleh mengakibatkan kekurangan diagnosis keradangan paru-paru dalam kalangan individu yang menghidap COPD.

Penghidap COPD harus berhati-hati dengan gejala yang lebih bersifat radang paru-paru, seperti:

Demam bersuhu tinggi berserta badan menggigil

Sakit dada lebih teruk daripada biasa

Sakit kepala dan badan

Individu yang mengalami kedua-dua kondisi ini sering menghadapi masalah untuk bercakap kerana kekurangan oksigen.

Mereka juga mungkin mempunyai kahak yang lebih tebal dan warna yang lebih gelap. Kahak normal selalunya berwarna putih ataupun jernih.

Kahak untuk penderita COPD dan radang paru-paru
boleh bertukar warna menjadi hijau, kuning atau dalam sesetengah kes bercampur dengan darah.

Selain itu, ubat preskripsi yang biasanya membantu melegakan gejala COPD tidak akan berkesan untuk keradangan paru-paru.

Bilakah saya harus berjumpa dengan doktor?

Anda seharusnya mendapatkan rawatan segera sekiranya mengalami gejala radang paru-paru seperti yang disenaraikan di atas.

Selain itu, berundinglah dengan doktor jika penyakit COPD anda berada di luar kawalan dan menjadi lebih teruk. Pekalah kepada sesetengah gejala seperti:

Kesukaran bernafas semakin teruk, sesak nafas atau bunyi nafas yang mendesah

Kegelisahan, kekeliruan, pencakapan yang tidak jelas dan kerengsaan

Keletihan atau kelemahan badan yang tidak dapat dijelaskan lebih daripada sehari

Perubahan warna, ketebalan dan jumlah kahak

Komplikasi radang paru-paru dan penyakit COPD

Mengalami radang paru-paru dan COPD dalam masa yang sama boleh mengakibatkan komplikasi yang serius serta merosakkan paru-paru dan organ utama yang lain untuk jangka masa panjang dan kekal.

Keradangan yang dialami dalam keadaan ini mengehadkan aliran udara anda dan boleh merosakkan paru-paru.

Ini boleh menjurus kepada masalah kegagalan pernafasan akut, suatu keadaan yang boleh membawa maut.

Kondisi ini boleh menyebabkan kekurangan oksigen atau
hypoxia
 untuk penghidap COPD. Ini boleh menjejaskan organ lain seperti:

Kerosakan buah pinggang

Masalah jantung termasuklah strok dan serangan jantung

Kerosakan otak kekal

Komplikasi yang muncul dalam kalangan penghidap COPD juga berkait dengan tahap keterukan penyakit tersebut.

Namun, rawatan awal boleh membantu untuk mengurangkan risiko ini.

Rawatan radang paru-paru untuk pesakit COPD

Dalam kebanyakan kes, individu terlibat haruslah dimasukkan ke hospital untuk rawatan lanjut. Pemeriksaan termasuklah:

Pengujian sampel kahak

Pengambilan sampel darah

Pengimejan seperti sinar-X dada dan imbasan CT

Rawatan untuk kondisi ini bergantung kepada tahap keterukan penyakit. Antara rawatan yang selalunya diberikan ialah:

Antibiotik secara intravena (IV)

Steroid, mengurangkan keradangan dan membantu anda untuk bernafas dengan lebih elok.

Rawatan pernafasan seperti nebulizer

Bantuan oksigen tambahan dan ventilator

Mencegah lebih baik daripada merawat..

Pusat Pengendalian dan Pencegahan Penyakit (CDC) mengesyorkan individu menghidap penyakit COPD untuk mengambil langkah berjaga-jaga bagi mengurangkan komplikasi.

Antara langkah-langkah dicadangkan:

Mencuci tangan dengan lebih kerap.

Dapatkan imunisasi tambahan seperti influenza, pneumonia, dan tetanus, difteria dan pertusis (DTaP).

Ambil ubat preskripsi seperti ditetapkan oleh doktor

Berusaha berhenti merokok jika masih merokok.


Ish, Gatalnya Tangan Lepas Masak! Jangan Terkejut, Berpeluh Di Dapur Juga Boleh Jadi Punca!

Ibu-ibu yang suka memasak di dapur pasti kerap mengalami gatal tapak tangan selepas memasak. Kadangkala, gatal tersebut boleh menyebabkan kulit tangan mengelupas dan menyebabkan kesakitan.

Tetapi, apa yang anehnya, gatal-gatal tersebut akan hilang jika anda tidak memasak. Jadi apa sebenarnya yang berlaku?

Gatal tapak tangan merupakan satu perkara yang lazim berlaku kepada mereka yang bekerja di dalam sektor makanan.

Malah, menurut DermNet NZ, pekerja restoran mengalami dermatitis sentuh dua kali ganda lebih banyak daripada pekerja daripada industri lain.

Tapi, apakah
maksud dermatitis sentuh
? Dermatitis sentuh merupakan satu kondisi yang berlaku apabila anda menyentuh sesuatu bahan yang menyebabkan kulit anda menjadi gatal-gatal atau naik ruam.

Malah, kadangkala penyakit kulit ini boleh menjadi serius hingga menjadi penyebab mereka berhenti kerja atau bertukar karier!

Apa punca tangan gatal ketika memasak?

Sebenarnya, ada banyak faktor yang menyebabkan berlakunya dermatitis sentuh dalam kalangan mereka yang suka memasak. Antaranya adalah:

Pendedahan kepada bahan yang menyebabkan iritasi seperti sabun, jus buah atau
sarung tangan getah
.

Pendedahan terhadap alergen
seperti bahan kimia
 anti mikrobial.

Perubahan yang ekstrem dari segi suhu.

Kondisi kulit yang sedia ada (
kulit sensitif
, ekzema).

Kadangkala, dermatitis yang sedia ada jadi semakin teruk disebabkan oleh jangkitan bakteria.

Kesan yang terjadi disebabkan kombinasi faktor ini boleh menyebabkan kulit tapak tangan jadi gatal dan mengelupas.

Dermatitis sentuh disebabkan iritasi

Mereka yang suka memasak, lebih-lebih lagi yang berada di dalam sektor makanan terpaksa membasuh tangan berkali-kali sepanjang hari.

Walaupun aktiviti membasuh tangan merupakan sesuatu yang penting, terlalu banyak mencuci tangan juga boleh menyebabkan kulit tapak tangan jadi kering dan mengelupas.

Malah, keadaan ini akan jadi semakin teruk jika individu tersebut
mempunyai sejarah ekzema
 atau mempunyai penyakit asma.

Selain membasuh tangan, ada banyak lagi perkara yang boleh menyebabkan iritasi dan gatal pada tapak tangan. Sebagai contoh:

Memegang makanan yang lembap seperti daging dan makanan laut.

Kerap mengeringkan tangan menggunakan tuala atau tisu.

Menggunakan alkohol ketika menyediakan makanan.

Menggunakan tepung yang boleh mengeringkan kulit.

Rempah seperti cili yang boleh menyebabkan kulit mengalami iritasi.

Sabun basuh pinggan yang mengeringkan kulit.

Kawasan dapur yang panas dan menyebabkan peluh.

Tapak tangan gatal disebabkan alahan

Dermatitis sentuh juga boleh berlaku disebabkan reaksi alahan. Walau bagaimanapun, perkara ini jarang terjadi jika dibandingkan dengan dermatitis sentuh disebabkan iritasi.

Simptom kedua-dua kondisi ini juga lebih kurang sama. Walau bagaimanapun, alahan akan menyebabkan pesakit mengalami reaksi alergi dalam masa 4 hingga 24 jam selepas sentuhan.

Jika anda didiagnosis dengan alahan, tidak ada ubat untuk kondisi ini melainkan
menjauhkan diri daripada bahan yang menyebabkan alergi tersebut.

Pencegahan adalah kunci bagi pesakit yang mengalami dermatitis sentuh disebabkan alahan.

Sebagai langkah berjaga-jaga, cuba elakkan beberapa bahan yang boleh mencetuskan reaksi alahan seperti:

Sarung tangan getah.

Bahan pewangi dan pengawet di dalam sabun.

Bahan memasak seperti bawang putih, bawang merah dan sayur salad.

Nikel pada peralatan memasak.

Untuk pengetahuan anda,
alahan terhadap nikel
 merupakan salah satu bentuk dermatitis sentuh yang lazim berlaku dalam kalangan pekerja industri masakan.

Malah, hampir 11% wanita dewasa sensitif terhadap nikel. Walau bagaimanapun, sensitiviti ini jarang berlaku dalam kalangan lelaki.

Contact urticaria
 selepas memegang makanan

Contact urticaria
 merupakan sejenis reaksi alergi yang berlaku serta-merta atau dalam masa 10 hingga 30 minit selepas pesakit menyentuh sebarang alergen.

Selalunya, alahan ini akan berkurang dalam masa sejam selepas pesakit tidak lagi menyentuh alergen tersebut.

Reaksi ini berlaku disebabkan kehadiran protein yang spesifik dan boleh menyebabkan tangan menjadi gatal dan membengkak.

Mereka yang bekerja dalam industri masakan selalunya akan mengalami alahan jenis ini apabila mereka bekerja dengan daging, tepung atau beberapa jenis buah-buahan atau sayur-sayuran.

Contact urticaria
 juga boleh berlaku disebabkan pemakaian sarung tangan getah.

Jika anda mengalami simptom seperti di atas, pastikan anda berjumpa doktor secepat mungkin.

Alahan yang berlaku berkali-kali mungkin menandakan penyakit dermatitis sentuh yang perlu diperiksa oleh doktor segera.

Jangan pandang ringan masalah tapak tangan gatal

Ramai yang akan mengalami masalah tapak tangan gatal berulang kali, lebih-lebih lagi jika mereka gemar memasak.

Rasa gatal ini bukan sahaja mengganggu kehidupan seharian, ia juga boleh menyebabkan penghidapnya rasa sakit dan pedih disebabkan luka ketika menggaru.

Jika boleh, berjumpalah dengan doktor secepat mungkin untuk mengetahui punca sebenar sensitiviti yang anda alami.

Doktor boleh membantu dengan melakukan diagnosis yang bertepatan dengan keadaan anda.


Akromegali

Definisi

Apa itu Akromegali?

Akromegali merupakan gangguan paras hormon hasil daripada hormon tumbesaran yang terlalu banyak. Ini menyebabkan kulit dan tulang di dalam kepala , muka, lengan dan kaki membesar dengan kadar yang lebih cepat daripada badan. Perubahan fizikal berlaku lebih perlahan dan mungkin tidak dapat dikesan selama bertahun-tahun. Jika dibiarkan tanpa dirawat, akromegali boleh menyebabkan kesan yang teruk. Ia adalah penting untuk memaklumkan doktor anda jika anda mempunyai sebarang simptom.

Apakah kebarangkalian Akromegali?

Akromegali adalah penyakit yang jarang dihidapi. Ia selalunya dihidapi oleh lelaki dan wanita di pertengahan umur. Di kalangan kanak-kanak yang masih membesar pula, hormon tumbesaran yang terlalu banyak boleh menyebabkan masalah yang sama yang dikenali sebagai gigantisma. Sila berbincang dengan doktor anda untuk maklumat lebih lanjut.

Simptom-simptom

Apakah simptom-simptom Akromegali?

Simptom-simptom dan tanda-tanda biasa bagi akromegali adalah apabila tulang-tulang anda di bahagian tangan, kaki, kepala dan muka menjadi lebih besar daripada badan anda. Selain itu, penyakit ini juga menyebabkan beberapa simptom lain seperti :

Sakit kepala;

Mengurangkan penglihatan;

Artritis;

Jari kebas dan kesemutan;

Tekanan darah tinggi;

Perubahan kitaran haid;

Mati pucuk bagi lelaki;

Gigi berjarak;

Berdengkur apabila tidur;

Nada suara rendah;

Kemungkinan ada beberapa simptom tidak disenaraikan diatas. Jika anda ada sebarang kerisauan tentang simptom ini, sila berbincang dengan doktor anda.

Bila saya harus berjumpa doktor?

Hubungi doktor anda atau pergi ke hospital jika anda mempunyai salah satu daripada simptom-simptom yang berikut:

Terdapat anggota badan yang membengkak, lemah atau otot lumpuh.

Terdapat bahagian pada bibir, hidung, lidah mula membesar dan bengkak daripada biasa.

Jarak antara akar gigi lebih luas daripada gigi yang normal.

Penglihatan yang tidak normal, sakit kepala yang teruk, kebas atau kesakitan saraf atau sakit dada.

Punca

Apakah Punca Akromegali?

Akromegali disebabkan oleh penghasilan hormon tumbesaran yang berlebihan dari kelenjar pituitari. Kelenjar pituitari menghasilkan beberapa hormon penting yang mengawal fungsi tubuh badan seperti  pertumbuhan dan pembangunan, pembiakan, dan metabolisma. Hormon tumbesaran adalah penting untuk mengawal pertumbuhan fizikal tubuh badan seseorang. Tahap hormon pertumbuhan yang tinggi menyebabkan tulang di lengan, kaki, kepala dan muka lebih besar daripada badan anda. Penghasilan hormon tumbesaran yang berlebihan boleh berpunca daripada ketumbuhan di kelenjar pituitari  atau dalam kes terpencil adalah pertumbuhan di pankreas , paru-paru atau bahagian otak.

Faktor-faktor Risiko

Apakah yang meningkatkan risiko saya kepada Akromegali?

Terdapat beberapa risiko akromegali seperti:

Anda mempunyai sejarah penyakit pituitari seperti ketumbuhan, hipopituitarisma.

Jika anda mendapat gangguan GNRH (pembebasan hormon tumbesaran) di lobus bawah , anda juga boleh mendapat akromegali disebabkan oleh hormon tumbesaran GNRH daripada aktiviti biasa.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Akromegali didiagnosis?

Terdapat banyak cara untuk mendapatkan diagnosis secara terperinci. Kebiasaannya doktor akan memeriksa badan pesakit dan melakukan pemeriksaan darah untuk mengukur jumlah hormon tumbesaran.

Bagaimana pesakit Akromegali dirawat?

Rawatan-rawatan secara mendalam meliputi:

Diagnosis dan rawatan awal penyakit pituitari; gangguan pengurangan menghasilkan terlalu banyak hormon tumbesaran. Doktor anda mungkin mensyorkan untuk anda berjumpa dengan doktor pakar dalam bidang endokrin, yang merupakan pakar dalam merawat masalah hormon.

Pembedahan untuk membuang ketumbuhan di alam kelenjar pituitari melalui hidung atau bibir akan dijalankan dan ini tidak meninggalkan parut.

Pembuangan ketumbuhan dengan terapi radiasi.

Biasanya doktor akan menggabungkan kesemua rawatan yang ada untuk hasil yang lebih berkesan dan paling pantas. Akromegali memerlukan rawatan jangka masa panjang. Pembedahan biasanya berjaya tetapi tahap hormon mungkin tidak kembali kepada asal, jadi pesakit perlu mendapat sokongan ubat selepas pembedahan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Akromegali?

Gaya hidup dan kaedah pengubatan sampingan berikut mungkin membantu anda mengatasi akromegali:

Mematuhi sepenuhnya arahan doktor dengan tepat dan bekerjasama dengan proses rawatan. Anda perlu menghubungi doktor anda sekiranya mengalami kesan sampingan daripada ubat seperti mual, sakit kepala ringan , pening kepala dan sebagainya.

Dapatkan pemeriksaan kerap ( seperti yang diarahkan doktor). Doktor anda akan memeriksa tekanan darah , gula dalam darah dan kardiovaskular untuk mengesan komplikasi penyakit.

Simptom-simptom tidak akan hilang dengan segera. Rawatan perlu diutamakan untuk jangka masa panjang dan dan mendapat sokongan ibu bapa dan orang yang disayangi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ada 7 Penyakit Yang Sering Dialami Kaum Adam, Beri Perhatian Awal Sebelum Terkena!

Bagaimana jika anda boleh mengetahui masalah kesihatan yang cenderung untuk dialami? Pastinya ia membantu anda untuk mencegahnya. Buat kaum lelaki, ini risiko kesihatan yang patut diberikan perhatian!

Hindari masalah kesihatan

Biasanya kaum lelaki lebih gemar untuk menjaga kereta atau gajet kegemaran mereka berbanding diri sendiri, betul tak?

Tetapi bagaimana pula dengan
tahap kesihatan
?

Daripada bayi hinggalah ke warga emas, kita boleh lihat yang wanita kurang menghadapi masalah kesihatan berbanding kaum lelaki.

Dalam 15 penyebab utama kematian di dunia, lelaki mendahului wanita dalam kesemua penyakit kecuali
Alzheimer
.

Walaupun jurang perbezaan antara jantina tidak jauh, tetapi secara purata dianggarkan individu lelaki akan mati 5 tahun lebih awal daripada pasangan mereka.

Risiko masalah kesihatan vs kaum lelaki

Ya, kita semua terdedah dan berisiko untuk menghidapi bermacam jenis penyakit.

Namun berikut adalah 7 jenis masalah kesihatan yang lebih cenderung untuk dialami kaum lelaki.

 Kesihatan jantung

Penyakit berkaitan jantung
 datang dalam pelbagai bentuk. Semua variasi tersebut boleh menyebabkan komplikasi serius dan membawa maut jika tidak dikesan pada peringkat awal.

Dalam
penyakit kardiovaskular
, plak kolesterol secara perlahan-lahan akan menyekat arteri pada jantung dan otak.

Sekiranya plak menjadi tidak stabil, masalah darah beku akan terbentuk, menyekat arteri sekali gus menyebabkan serangan jantung atau
strok.

Kaum lelaki perlu berusaha lebih keras untuk mengurangkan
risiko penyakit jantung dan strok
, dengan cara:

Memeriksa
tahap kolesterol
 secara rutin pada setiap 5 tahun bermula pada usia 25 tahun

Mengawal tekanan darah dan tahap kolesterol

Cuba untuk
berhenti merokok

Melakukan aktiviti fizikal atau
bersenam secara berkala
, sekurang-kurangnya 30 minit setiap hari

Memakan lebih banyak buah-buahan dan sayur-sayuran. Kurangkan pengambilan makanan tinggi
kandungan lemak tepu dan lemak trans

 Penyakit berkaitan pernafasan

Kebiasaannya, penyakit pernafasan bermula dengan ‘batuk akibat rokok’.

Dari masa ke masa, batuk itu boleh menyebabkan masalah kesihatan yang mengancam nyawa seperti kanser paru-paru, emfisema atau
COPD
.

Kanser paru-paru
 boleh merebak pada peringkat awal. Selalunya sebelum ia membesar sehingga menyebabkan simptom, atau sebelum dapat dikesan pada ujian sinar-X.

Pada ketika kanser dapat dikesan, ia mungkin sudah berada di peringkat yang kritikal dan sukar untuk disembuhkan.

Walaupun pendedahan kepada pekerjaan berbahaya seperti asbestos meningkatkan risiko, namun
tabiat merokok
 masih menjadi faktor utama masalah kanser paru-paru.

 Kanser kulit

Menurut Yayasan Kanser Kulit, dua pertiga kematian disebabkan melanoma pada 2013 adalah kaum lelaki. Jumlah ini adalah 2 kali ganda daripada wanita.

Anda boleh melindungi diri daripada kanser dengan memakai pakaian berlengan dan berseluar panjang, memakai topi, cermin mata hitam dan pelindung matahari ketika di luar rumah.

 Kanser prostat

Selain barah kulit,
kanser prostat
 adalah barah yang paling biasa berlaku kepada kaum lelaki.

Kebanyakan
kanser prostat
 ini membesar dengan lambat dan jarang untuk berkembang. Tetapi ada juga kanser yang agresif.

Masalahnya kini adalah tidak terdapat ujian untuk mengenal pasti kanser mana yang lebih bahaya.

 Diabetes

Penyakit ini sering berlaku tanpa sebarang simptom. Dari tahun ke tahun, peningkatan gula dalam darah menjadi tinggi hingga merebak ke air kencing.

Kekerapan kencing dan berasa haus menyebabkan ramai kaum lelaki melakukan pemeriksaan dengan doktor.

Glukosa berlebihan akan bertindak seperti racun secara perlahan pada saluran darah dan saraf di mana-mana bahagian badan.

Serangan jantung, strok, masalah penglihatan (kebutaan), kegagalan buah pinggang dan amputasi (pemotongan anggota badan) adalah masalah kesihatan yang kerap berlaku kepada ribuan lelaki.

 Disfungsi ereksi

Ia mungkin bukan masalah yang berbahaya atau mengancam nyawa kaum lelaki tetapi masih menunjukkan 1 keadaan kesihatan penting.

Lelaki dengan masalah
disfungsi ereksi
 (ED), dilaporkan kurang menikmati hidup dan cenderung mengalami kemurungan.

ED atau mati pucuk sering berpunca daripada
atherosclerosis, iaitu proses yang sama mengakibatkan serangan jantung dan strok
.

Hakikatnya, mengalami ED secara kerap bermaksud saluran darah di seluruh badan berada dalam keadaan yang tidak begitu sempurna.

Doktor akan menganggap isu
disfungsi ereksi
 ini sebagai tanda amaran awal untuk
penyakit kardiovaskular
.

 Kemurungan dan membunuh diri

Kemurungan atau depresi bukan sekadar emosi yang tidak baik. Ia adalah 1 gangguan perasaan yang mempengaruhi badan dan kesihatan secara keseluruhan.

Ini membuktikan kemurungan mempunyai kaitan dengan hubungan minda badan, di mana bahan kimia otak dan hormon tekanan tidak seimbang.

Gangguan tidur, hilang selera makan dan mudah letih antara simptom yang mudah untuk dikenal pasti.

Kajian menunjukkan
lelaki yang mengalami kemurungan
 cenderung menghidapi penyakit jantung.

Lakukan perubahan

Kini anda sudah mengetahui 7 masalah kesihatan yang berisiko mempengaruhi kaum lelaki.

Maka langkah seterusnya adalah untuk mengubah tabiat anda dan menjadi proaktif terhadap kesihatan.

Memahami risiko kesihatan dan mengambil tindakan untuk mengurangkan risiko adalah 2 perkara berbeza yang saling berkaitan.

Buatlah pilihan yang bijak dengan mengamalkan gaya hidup sihat. Impaknya mungkin lebih besar daripada apa yang anda tahu.


Antibodi anti-DNA (Ujian)

Definisi

Apa itu Ujian antibodi anti-DNA?

Ujian antibodi anti-DNA berguna untuk mendiagnosis dan memantau systemic lupus erythematosus (SLE). Antibodi-antibodi terdapat pada 65% -80% pesakit dengan SLE dan penyakit ini jarang dilihat pada penyakit-penyakit lain. Ciri-ciri systemic lupus erythematosus adalah kepekatan tinggi antibodi. Walau bagaimanapun, jika kepekatan antibodi ini di tahap sederhana hingga rendah, ia tidak bermakna anda menghidapi penyakit sistemik lupus erythematosus. Ini kerana terdapat banyak penyakit autoimun yang berbeza yang juga boleh meningkatkan kepekatan antibodi yang rendah hingga sederhana.

Mengapa ujian Anti-DNA Antibody dilakukan?

Doktor anda akan menentukan ujian-ujian apabila anda mempunyai tanda dan simptom yang berkaitan dengan lupus atau anda mempunyai keputusan positif untuk ujian ANA. Berikut adalah beberapa simptom SLE:

Kesakitan otot;

Demam sederhana;

Keletihan;

Keguguran rambut dan kehilangan berat badan;

Kulit sangat sensitif terhadap cahaya;

Sakit di sendi seperti arthritis, sakit sendi tetapi tiada kecederaan.

Kebas atau kesemutan seperti jarum di tangan dan kaki

Ujian ini juga digunakan untuk memantau dan mengenal pasti cetusan lupus yang teruk.

Perkara yang perlu diketahui

Apa yang perlu diketahui sebelum menerima ujian Anti-DNA Antibody?

Anda harus sedar tentang faktor-faktor ini yang mungkin mempengaruhi keputusan ujian:

Jika anda menggunakan pengimejan radioaktif dalam tempoh 1 minggu sebelum ujian, ia boleh menjejaskan keputusan ujian.

Ubat-ubatan boleh meningkatkan kepekatan antibodi-antibodi anti-DNA dan memalsukan keputusan ujian termasuk: hydralazine dan procainamide.

Kadangkala anda mempunyai keputusan positif jika anda mempunyai penyakit lain seperti hepatitis kronik, sirosis hati dan
primary biliary stasis
meningkatkan jangkitan mononucleosis jangkitan.

Adalah penting anda memahami amaran dan langkah berjaga-jaga sebelum menjalani ujian ini. Sekiranya anda mempunyai sebarang soalan, sila berunding dengan doktor anda untuk maklumat dan arahan lanjut.

Ketahui apa yang berlaku

Bagaimana persediaan menerima ujian Anti-DNA Antibody?

Doktor anda akan menerangkan prosedur-prosedur ujian untuk anda. Sebenarnya ujian ini adalah ujian darah. Anda tidak perlu membuat persiapan untuk ujian. Anda juga perlu berhenti makan atau minum sebelum ujian.

Anda harus memakai baju lengan pendek agar jururawat dapat mengambil darah dengan mudah dari lengan anda.

Apa yang berlaku semasa ujian
adrenocorticotropic hormone?

Doktor akan:

Membalut di sekeliling lengan untuk menghentikan pendarahan.

Membersihkan tempat suntikan dengan alkohol.

Menyuntik jarum ke dalam urat. Mereka boleh menyuntik lebih daripada 1 kali jika perlu.

Melampirkan hos untuk membendung pendarahan.

Menanggalkan jalur pita di sekitar lengan selepas mendapat cukup darah.

Meletakkan pembalut atau kapas di tempat suntikan.

Meletakkan pelekat perubatan di tempat suntikan

Doktor akan mengumpulkan darah ke dalam tiub dengan penutup merah.

Apa yang berlaku selepas ujian Anti-DNA Antibodies?

Doktor atau jururawat akan mengambil darah untuk diuji. Tahap kesakitan anda bergantung kepada kemahiran jururawat, keadaan urat anda dan kepekaan anda terhadap kesakitan.

Selepas pengambilan darah, anda perlu mengenakan pembalut dan menekan ringan pada lubang suntikan untuk menghentikan pendarahan. Anda boleh kembali ke aktiviti normal selepas ujian.

Jika anda mempunyai sebarang soalan mengenai ujian Anti-DNA Antibody, sila berunding dengan doktor anda untuk memahami arahan dengan lebih baik.

Memahami keputusan

Apa maksud keputusan saya?

Keputusan biasa: Negatif: <5 unit antarabangsa / mL

Keputusan tidak normal: Neutral 5-9 unit antarabangsa / mL;

Positif: ≥10 unit antarabangsa / mL;

Peningkatan kepekatan:

Penyakit circuit collagen (contohnya, penyakit systemic lupus erythematosus);

Hepatitis kronik;

Biliary cirrhosis

Mononucleosis berjangkit.

Bergantung kepada makmal dan hospital, julat normal untuk ujian Anti-DNA Antibody mungkin berbeza-beza. Sila berbincang dengan doktor anda mengenai apa-apa soalan yang anda ada mengenai keputusan ujian anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Wow! Makan Pil Diet Berkesan Rawat Masalah Obesiti, Tapi Ada Syarat Kena Patuhi

Obesiti atau kegemukan adalah salah satu daripada pelbagai masalah kesihatan
 yang sangat biasa berlaku dalam kalangan rakyat negara kita.

Menurut statistik yang dikeluarkan oleh hasil Tinjauan Kebangsaan Kesihatan dan Morbiditi (NHMS) pada tahun 2019, kira-kira 19.7 peratus individu dewasa di Malaysia adalah obes.

Budaya bekerja dari rumah dan kurang melakukan aktiviti fizikal dikatakan menjadi punca masalah ini meruncing.

Jadi, solusinya, ramai yang mengalami masalah berat ini makan pil diet untuk rawat masalah obesiti! Benarkah ia berkesan?

Untuk mendapatkan lebih banyak info tentang Pemakanan, sila dapatkannya
di sini.

Apa itu obesiti?

Sebelum itu, adalah wajar untuk kita berkenalan dengan masalah yang sangat biasa berlaku dan berbahaya ini terlebih dahulu.

Untuk pengetahuan anda, obesiti atau dalam bahasa mudahnya, kegemukan adalah satu keadaan yang melibatkan kewujudan lemak yang berlebihan dalam tubuh badan.

Apa yang lebih membimbangkan, ia bukan sahaja akan menjejaskan imej malahan juga menjadi faktor risiko
pelbagai penyakit lain yang juga berbahaya kepada kita
.

Antara penyakit yang dimaksudkan tersebut adalah penyakit jantung, tekanan darah tinggi, diabetes dan kanser.

Ramai yang mengaitkan masalah ini dengan diet yang tidak menentu dan seimbang.

Ya, ia adalah salah satu daripada punca obesiti selain pengamalan gaya hidup yang tidak sihat dan sedentari seperti jarang bersenam dan gemar bermalas di dalam rumah sahaja.

Berita baiknya, kini sudah terdapat pelbagai kaedah yang ditawarkan untuk penderita cuba mengawal dan merawat masalah obesiti.

Salah satunya adalah dengan makan pil diet. Berkesankah ia?

Apa itu pil diet?

Selepas itu, adalah wajar pula untuk kita berkenalan dengan seperkara lagi yang juga penting dalam merungkai persoalan artikel ini iaitu apa itu pil diet.

Buat anda yang mungkin belum tahu, pil ini adalah sejenis ubatan yang digunakan untuk membantu mengurangkan berat badan individu.

Jangan terkeliru dengan pil langsing atau pil kurus
 yang dijual di pasaran dan media sosial di luar sana kerana ia mungkin tidak mendapat kelulusan Kementerian Kesihatan Malaysia (KKM).

Sebaliknya, penderita mungkin boleh fokus kepada pil yang dipreskripsi oleh doktor pakar di klinik, hospital, farmasi atau pusat kesihatan berdekatan anda.

Sebagai panduan anda, berikut merupakan beberapa nama jenis ubat yang mungkin boleh cuba digunakan dengan izin doktor terlebih dahulu:

Liraglutide (Saxenda)

Naltrexone-bupropion (Contrave)

Orlistat (Alli, Xenical)

Phentermine (Adipex-P, Ionamin, Pro-Fast)

Phentermine-topiramate (Qsymia)

Pun begitu, anda perlu disaring terlebih dahulu; hanya jika BMI anda adalah 30 ke atas atau sekurangnya-kurangnya 27 (
jika ada penyakit berkaitan obesiti
) sebelum mengambil ubatan ini.

Selain itu, sejarah kesihatan anda juga akan diteliti terlebih dahulu sama ada kalian mempunyai alahan, mengandung, bercadang untuk hamil atau menyusukan anak.

Ini adalah penting kerana pil diet mungkin akan mendatangkan kesan sampingan lain jika kalian tidak berwaspada.

Benarkah makan pil diet boleh rawat masalah obesiti?

Jawapan mudahnya adalah ya, pil diet mungkin akan dapat membantu anda mengurangkan berat badan yang berlebihan atau obes.

Pun begitu, ia bukanlah satu kaedah yang perlu difokuskan kerana ia bersifat jangka masa panjang serta memerlukan anda untuk menjalani kehidupan yang sihat juga.

Menurut kajian, pengambilan pil ini mungkin akan membantu anda mengurangkan 3 hingga 7 peratus berat badan anda dalam tempoh 12 bulan atau setahun.

Selain itu, ada satu perkara lain yang kalian perlu tahu selepas berjaya mengurangkan berat badan sekitar 5 hingga 10 peratus.

Ia adalah anda mampu mengurangkan kadar tekanan darah, kadar gula dalam darah serta kadar triglyceride dalam tubuh badan.

Ini menunjukkan bahawa menguruskan berat badan adalah satu perbuatan yang ternyata sihat lantas membina kembali
 keyakinan anda untuk tampil langsing, cantik dan bergaya
!

Baca juga:

Kesan sampingan ubat ini?

Jangan terkejut jika anda mengalami kesan sampingan yang ringan seperti, muntah-muntah, cirit-birit atau sembelit kerana ia adalah normal.

Jika ia berlanjutan dan berlaku terlalu teruk, segera berjumpa dengan doktor.

Kesan pil diet kekal atau tidak?

Ya, kesan pengambilan ubat ini mungkin akan kekal sekiranya anda terus mengambilnya di samping
mengamalkan gaya hidup yang lebih sihat
.

Selepas berhenti mengambilnya, ada kemungkinan untuk berat badan anda kembali meningkat.

Sila amalkan gaya hidup yang lebih sihat!

Konklusinya, pil diet adalah salah satu usaha yang boleh dicuba
 untuk menurunkan berat badan
 yang berlebihan atau obesiti.

Ia bukanlah satu plasebo namun tahap keberkesanannya adalah sangat bergantung kepada kesungguhan dan kemampuan anda.

Jangan hanya terlalu bergantung kepada ubat ini sahaja namun cuba juga untuk mengamalkan gaya hidup yang lebih sihat.

Antara usaha paling murni yang anda boleh cuba adalah kurangkan makanan dan lebihkan senaman untuk tubuh badan yang lebih cantik dan sihat!


Kesakitan Bersalin Masih Terasa? Ibu Boleh Cuba 8 Tip Hilangkan Trauma Ini

Proses melahirkan bayi bukanlah perkara yang mudah dan ada kalanya ia boleh menyebabkan trauma.

Anda tidak bersendirian dalam situasi ini dan berikut Hello Doktor kongsikan cara untuk mengatasinya. Semoga bermanfaat.

Untuk mendapatkan lebih banyak info tentang Kehamilan, sila dapatkannya
di sini.

Trauma Selepas Bersalin

Birth trauma
 adalah kesukaran yang dialami ibu semasa atau selepas proses melahirkan bayi.

Walaupun trauma boleh bersifat fizikal, namun selalunya ia dikaitkan dengan emosi dan psikologi.

Ia bukan sekadar merujuk apa yang berlaku semasa atau
setelah melahirkan
. Tetapi turut berkaitan, bagaimana anda sebagai ibu mudah berasa tersinggung selepas itu.

Kesan trauma ini boleh muncul dan berterusan untuk beberapa tempoh
selepas beranak
.

Kesan trauma

Selepas bersalin adalah berbeza bagi setiap
ibu bapa
. Antara isu yang boleh timbul adalah:

Rendah diri

Rasa bersalah

Berasa gagal atau tidak beri secukupnya

Sukar
menjalinkan hubungan dengan bayi

Masalah rumah tangga

Kegelisahan

Kemurungan selepas bersalin

Takut mengandung atau melalui proses melahirkan bayi

Birth Trauma Association
 (BTA) mendefinisikan trauma kelahiran sebagai istilah pendek untuk gangguan tekanan selepas trauma (PTSD).

Antara gejalanya:

Teringat pengalaman lepas

Mimpi ngeri mengenai pengalaman lepas

Gambaran atau sensasi berulang yang menekankan

Sensasi fizikal seperti sakit, berpeluh, berasa loya atau gementar

Pemikiran negatif berkaitan pengalaman yang berterusan

Berusaha untuk mematikan emosi dan mengalihkan perhatian diri daripada memikirkan apa yang berlaku

Mengelakkan tempat, individu atau perkara lain yang mengingatkan kepada peristiwa traumatik

Mengatasi Trauma Kesan Proses Melahirkan Bayi

Memulihkan diri daripada trauma selepas bersalin akan mengambil masa.

Berikut antara petua dan strategi dapat membantu memulihkan diri ibu daripada
pengalaman kelahiran
 yang sukar itu:

1. Berlembut dengan diri sendiri

Walaupun pengalaman bersalin anda tidak seperti yang diharapkan, namun itu tidak menggambarkan anda sebagai individu mahupun
ibu bapa yang gagal.

Segala rasa bersalah, kesedihan atau kesukaran berhubungan dengan bayi yang mungkin anda alami dapat difahami sebagai kesan trauma.

Berbanggalah kerana berjaya mengharungi proses itu dan kesusahan kesan daripada pengalaman itu adalah wajar.

Cuma anda perlu mengakui bahawa diri memerlukan sokongan pada masa ini.

Trauma proses melahirkan bayi #2. Dapatkan sokongan praktikal

Sekiranya boleh, dapatkan bantuan penjagaan bayi sebaik sahaja pulang ke rumah.

Pasangan, ahli keluarga dan/atau rakan boleh memainkan peranan penting dalam menyelesaikan tugasan harian yang mungkin sukar. Ini terutamanya jika anda mengalami trauma fizikal atau sedang pulih daripada
prosedur pembedahan caesarean
.

3. Cari & terima sokongan emosi

Dapatkan sokongan daripada individu sekitar yang bersikap empati dan dapat menjaga keperluan diri anda.

Baca juga:

4. Terima perasaan anda terhadap bayi

Menjaga bayi yang mempunyai kaitan dengan trauma selepas bersalin boleh mencetuskan kesukaran.

Dalam situasi ini, anda mungkin berasa jauh atau mempunyai perasaan negatif
terhadap bayi
.

Berikan masa kepada diri untuk menerima segala yang berlaku. Dalam masa yang sama, cuba untuk singkirkan tekanan daripada diri.

Percayalah bahawa secara beransur-ansur perasaan anda
kepada si manja
 akan berubah dan menjadi lebih positif seiring peredaran masa.

Trauma proses melahirkan bayi 5. Meluahkan

Sekiranya berasa tekanan yang berterusan, luahkan kepada individu dipercayai mengenai pengalaman anda. Jangan hanya memendam dan berharap perasaan itu akan hilang dengan sendirinya.

Walaupun sukar untuk mengingati dan menceritakan kembali pengalaman itu, namun melalui proses ini, ia dapat membantu:

Beri lebih banyak maklumat tentang dan bagaimana perkara itu berlaku

Beri peluang untuk mengekspresikan diri serta pengalaman didengari dan diakui

Mewujudkan rasa lega

Mengurangkan kemungkinan untuk teringat kembali pengalaman tersebut dalam fikiran

Mengurangkan kemungkinan anda terus membawa perasaan tidak menyenangkan dalam diri

Anda boleh memilih untuk meluahkannya
kepada pasangan
, ahli keluarga atau rakan baik.

Sebagai alternatif, perbincangan ini juga boleh dilakukan bersama pakar perubatan yang anda selesa untuk bercerita sama ada di wad atau hospital.

6. Pertimbangkan kesannya terhadap hubungan

Trauma daripada proses melahirkan bayi ini juga boleh memberi kesan negatif terhadap hubungan anda, terutamanya jika pasangan juga mengalaminya.

Kesan daripada trauma berkemungkinan boleh menimbulkan kekeliruan, menjarakkan hubungan antara pasangan dan tanpa sedar boleh mencetuskan kembali peristiwa tersebut.

Kaunseling hubungan
 dapat membantu dalam situasi seperti ini. Ia membantu pasangan memahami dan belajar bagaimana bertindak balas dengan penuh perhatian dan sokongan.

7. Dapatkan perincian tentang apa yang berlaku

Ini dapat memberikan gambaran mengenai intervensi yang digunakan dan mengapa ia berlaku.

Walaupun ia mungkin menyakitkan untuk anda teringat kembali pengalaman melahirkan dahulu, namun dengan memperincikan keadaan yang membuatkan rasa trauma anda itu akhirnya boleh membuat anda lega.

Ia boleh dilakukan dengan bercakap bersama bidan atau pakar obstetrik anda.

Trauma proses melahirkan bayi #8. Berikan diri masa

Normal
untuk ibu bapa
 yang trauma membuat kesimpulan bahawa mereka tidak
mahukan zuriat
 lain.

Namun, seiring masa berlalu dan keyakinan diri kembali hadir, pastinya wujud kesediaan untuk menimang cahaya mata sekali lagi.

Semoga perkongsian ini membantu anda menghilangkan rasa trauma kelahiran.


Adakah Rakyat Malaysia Bersenam?

Bersenam adalah amalan yang sangat penting dan digalakkan dalam menjalani kehidupan yang sihat. Bahkan, badan manusia sebenarnya memang dicipta untuk menjadi aktif. Badan yang tidak aktif hanya akan membawa kesan yang buruk seperti:

Bertambah kolesterol dan lemak di dalam badan.

Otot menjadi lemah.

Salur darah menjadi sempit dan tersumbat.

Emosi dan mod terganggu.

Walau bagaimanapun, teknologi yang semakin berkembang pada hari ini sedikit sebanyak membuatkan manusia menjadi kurang aktif. Jika dahulu perlu berjalan atau mengayuh basikal, kini ada kereta dan motosikal untuk bergerak. Kerja-kerja berat seperti mengangkat barang telah diganti dengan mesin dan robot.

Bukanlah salah teknologi, tetapi salah kita yang tidak mampu menyesuaikan diri dengan perubahan tersebut.

Adakah rakyat Malaysia rajin bersenam?

Menurut Tinjauan Kebangsaan Kesihatan dan Morbiditi (NHMS) 2015, rakyat Malaysia secara relatifnya adalah aktif. Laporan tersebut mendapati bahawa 66.5% penduduk negara ini adalah aktif (sekurang-kurangnya pada tahap minimum) dari sudut fizikal secara puratanya.

Lelaki mendahului wanita iaitu 71.1% berbanding 61.7%.

Angka ini adalah agak baik dan telah berlaku peningkatan berbanding laporan pada tahun 2011. Walau bagaimanapun, majoriti daripada peratusan tersebut adalah aktif pada tahap minimum. Hanya 25.4% sahaja yang termasuk dalam kategori sangat aktif.

Sudah aktif tapi diet kurang memuaskan

Malaysia mencatatkan peratusan obesiti yang tinggi iaitu 30.6%, lebih tinggi daripada purata di peringkat global (13%).

Pemakanan sememangkan isu yang perlu diutarakan dengan serius di Malaysia. Ia adalah antara faktor utama kepada penyakit-penyakit kronik seperti penyakit jantung, strok dan kencing manis. Bersenam dan gaya hidup aktif semata-mata tentu tidak mampu memberikan tubuh badan yang cergas dan sihat jika pemakanan masih kekal di tahap yang kurang memuaskan.

Pengambilan buah-buahan yang mencukupi (sekurang-kurangnya 2 hidangan sehari) dalam kalangan rakyat Malaysia hanya 9.9%. Manakala peratusan yang mengambil sayur-sayuran yang mencukupi (sekurang-kurangnya 3 hidangan sehari) pula 11.2%.

Sebaliknya, purata pengambilan garam oleh penduduk negara ini adalah lebih tinggi berbanding apa yang ditetapkan oleh Pertubuhan Kesihatan Sedunia (WHO).

Budaya gaya hidup sihat perlu dipupuk sejak kecil di semua peringkat melalui pendidikan, program jangkauan (outreach), kempen dan juga penguatkuasaan undang-undang.

Ayuh kita mulakan dengan diri sendiri!


7 Cara Mudah Dan Cepat Untuk Tingkatkan Imun Badan, No.3 Paling Tak Sabar Nak Buat!

Untuk mendapatkan lebih banyak info tentang coronavirus di Malaysia, sila dapatkannya di sini.

Kini,
seantero dunia sedang berhadapan dengan pandemik wabak COVID-19 yang sangat membimbangkan
.

Disebabkan itu, pelbagai
langkah kebersihan dan kesihatan wajar kita buat
 untuk melawan virus ini dan penyakit lain bagi kesejahteraan hidup.

Antara langkah yang boleh kita lakukan adalah mengamalkan cara kuatkan sistem imun tubuh badan kita!

Persoalannya, bagaimana?

Cara kuatkan sistem imun tubuh badan yang wajib diamalkan

Umum mengetahui bahawa
negara kita sedang melalui gelombang kedua wabak COVID-19
.

Ekoran itu, kita sebagai rakyat Malaysia wajar mengamalkan langkah kebersihan dan kesihatan selain akur dengan
Perintah Kawalan Pergerakan (PKP) untuk memutuskan rantaian jangkitan virus korona baharu
 ini.

Selain itu, cara kuatkan sistem imun tubuh badan wajib diamalkan.

Berikut adalah apa yang kalian boleh lakukan:

#1. Elakkan stres yang berlebihan

Tidak dinafikan, memang ramai individu mengalami stres kerana situasi yang terpaksa kita hadapi kini.

Pun begitu, kita seharusnya
mengelakkan diri dari stres yang berlebihan
.

Jika anda tidak pasti sama ada anda mengalami stres atau tidak sepanjang penularan wabak COVID-19 ini, sila semak infografik di bawah:

Tekanan yang terlalu banyak hanya akan melemahkan sistem imun tubuh badan, sekali gus meningkatkan risiko dijangkiti pelbagai penyakit.

#2. Pastikan rangkaian sosial anda kekal kuat

Semasa PKP,
memang sukar untuk kita bersosial bersama teman-teman
.

Namun, itu bukan alasan. Kewujudan media sosial memastikan kita boleh kekal berhubung bersama orang yang jauh mahupun dekat.

Terdapat banyak kajian mengatakan
kesunyian dan pengasingan sosial memberi banyak kesan buruk kepada kesihatan tubuh badan
.

Artikel berkaitan
:
PKP Tak Bermaksud Anda Jadi Antisosial, Ini 4 Cara Kekal Berhubung Walaupun Terkurung!

#3. Seks juga cara kuatkan sistem imun tubuh badan

Ya, memang kenyataan ini mengejutkan. Namun, ia ada benarnya!

Menurut kajian, individu yang melakukan
hubungan seks sekali atau 2 kali seminggu
 mempunyai kadar immunoglobulin A (IgA) lebih tinggi di dalam air liur mereka berbanding individu yang kurang aktif melakukan hubungan seks.

Bolehkah COVID-19 tersebar melalui hubungan seks? Kami ada jawapannya
di sini
!

IgA adalah sejenis molekul imun dalam tubuh badan yang membantu individu melawan penyakit biasa seperti demam, selesema atau flu.

#4. Buang tabiat buruk anda dengan kadar segera

Tabiat buruk seperti menghisap rokok dan meminum alkhol wajarlah dibuang dengan kadar segera.

Dan tahukah anda,
perokok lebih berisiko untuk dijangkiti virus COVID-19
?

Baca juga
:

Selain itu, buang juga tabiat suka berjaga pada lewat malam.

Ini kerana kurang tidur pada waktu malam akan menyebabkan
tubuh badan kurang mendapat rehat dan kesannya, sistem imun akan menjadi lemah
.

Menurut kajian, kebanyakan individu perlu sekurang-kurangnya 7 hingga 9 jam waktu tidur untuk tubuh badan berehat sepenuhnya.

Barulah tubuh badan anda dapat menghasilkan lebih banyak sel darah putih yang mampu melawan pelbagai penyakit.

#5. Cuci tangan dengan kerap untuk sistem imun yang kuat

Cuci tangan menggunakan air dan sabun dengan kerap
 adalah cara kuatkan sistem imun tubuh badan yang paling mudah dan efektif.

Ia juga senjata utama dalam melawan pandemik wabak COVID-19 yang melanda dunia ini.

Ini kerana virus, bakteria atau kuman
boleh berpindah dari manusia ke manusia hanya apabila mempunyai kontak rapat
.

Contohnya seperti bersalam.

Perbuatan ini akan
memindahkan kuman jika tangan anda menyentuh hidung, mata dan mulut anda
.

Artikel berkaitan
:
16X Pegang Muka Sendiri Dalam Sehari, Ia Punca Jangkitan COVID-19!

Oleh itu, sentiasalah cuci tangan dengan air dan sabun. Selain itu, penggunaan
hand sanitizer
 jika tiada air dan sabun!

#6. Membela haiwan peliharaan

Pelbagai kajian menunjukkan individu yang
 membela haiwan peliharaan seperti kucing dan anjing
 cenderung ada tekanan darah dan kadar kolesterol yang lebih stabil.

Ini didasari oleh faktor anda akan lebih terlibat secara fizikal ketika membawa si comel bersiar-siar di luar rumah.

Selain itu, dikatakan juga kanak-kanak yang banyak terdedah kepada haiwan lebih cenderung untuk tidak mempunyai alahan dewasa kelak.

#7. Ketawa itu penawar duka dan pemangkin sistem imun

Akhir sekali, anda perlu memastikan kehidupan kekal ceria dan bahagia.
 Caranya, adalah dengan ketawa
!

Ketawa dikatakan mampu meningkatkan sistem imun tubuh badan.

Ini disahkan melalui kajian yang dilakukan dengan meneliti individu ketika mereka menonton filem.

Didapati sistem imun tubuh badan mereka yang menonton filem komedi mampu meningkat dengan mendadak.

Jadi, sentiasalah kekal positif ya. Bersama, kita mampu melawan pandemik wabak COVID-19 yang sedang menyerang dunia ketika ini. Paling penting, kekal berada di rumah okay! #stayathome

[mc4wp_form id=’115319″]